qundao/data-zh-poetry huggingface dataset:
自花埭至羚羊峡
作者：谢兰生
朝代：清

又被饥驱出，藏名悔不深。生涯举子业，杯酒故人心。花坞辟香径，客船依野阴。晚风留宴赏，沙渚有归禽。鸣艚驾巨浪，早岁气如虹。吴楚燕齐境，风霜雨雪中。潮流几回转，岚翠半空濛。息影无长策，飘飘又短篷。浩浩西江水，来从万里遥。北争彭蠡大，东赴祝融朝。蛟鳄青春蛰，鼋鼍白日骄。沿堤多汊港，薄暮敢停桡。小渚不盈掬，犹留昭谏名。入山愁夜雨，归策喜天晴。金粟香薰袖，瓀珉翠满罂。嗟吾二三子，曾阅化人城。瘦干南田树，高崖大涤山。林深村可觅，桥细槛容攀。破刹碧云外，危矶白浪间。喃喃僧乞食，汝亦不能间。为爱青山好，船行不厌迟。东风催发早，西洞失探奇。曲渚云腴聚，前人月斧施。异时停峡尾，破壁攫蛟螭。果然灵峡石，大似二禺峰。上有云间寺，旁无竹外松。壁门横截马，山脊互蟠龙。未蹴桃花涨，吾游乐沇溶。
自花埭至羚羊峡·其一
作者：谢兰生
朝代：清

又被饥驱出，藏名悔不深。生涯举子业，杯酒故人心。花坞辟香径，客船依野阴。晚风留宴赏，沙渚有归禽。
自花埭至羚羊峡·其七
作者：谢兰生
朝代：清

果然灵峡石，大似二禺峰。上有云间寺，旁无竹外松。壁门横截马，山脊互蟠龙。未蹴桃花涨，吾游乐沇溶。
自花埭至羚羊峡·其三
作者：谢兰生
朝代：清

浩浩西江水，来从万里遥。北争彭蠡大，东赴祝融朝。蛟鳄青春蛰，鼋鼍白日骄。沿堤多汊港，薄暮敢停桡。
自花埭至羚羊峡·其二
作者：谢兰生
朝代：清

鸣艚驾巨浪，早岁气如虹。吴楚燕齐境，风霜雨雪中。潮流几回转，岚翠半空濛。息影无长策，飘飘又短篷。
自花埭至羚羊峡·其五
作者：谢兰生
朝代：清

瘦干南田树，高崖大涤山。林深村可觅，桥细槛容攀。破刹碧云外，危矶白浪间。喃喃僧乞食，汝亦不能间。
自花埭至羚羊峡·其六
作者：谢兰生
朝代：清

为爱青山好，船行不厌迟。东风催发早，西洞失探奇。曲渚云腴聚，前人月斧施。异时停峡尾，破壁攫蛟螭。
自花埭至羚羊峡·其四
作者：谢兰生
朝代：清

小渚不盈掬，犹留昭谏名。入山愁夜雨，归策喜天晴。金粟香薰袖，瓀珉翠满罂。嗟吾二三子，曾阅化人城。
题三闾大夫离骚后
作者：谢兰生
朝代：清
体裁：古风

瓦釜既用事，黄钟故应弃。众醉乃独醒，尤为同列忌。主听复不聪，孤臣数益穷。疏后旋见谪，谁能鉴其衷。《卜居》以明心，《离骚》以寄慨。终与汨罗沈，朴忠何由遂。至今沅湘间，悲风绕荒寺。
冈山树色
作者：谢其仁
朝代：清

耸翠层峦峙海东，青山奇胜画图同。千岩缭绕低枝雾，万壑参差古木风。阴覆砺房迷断壁，色幽橘树蔼晴空。高人谩说樵薪事，石径荒凉野草芃。
淡溪秋月
作者：谢其仁
朝代：清

荡漾深溪一镜生，天光霞彩共分明。琼楼泻影含波净，金阙流辉浴水瑩。逐浪锦麟吞月色，宿沙鸥鸟惊秋声。渊渊参透真消息，莫负当前景物清。
淡溪秋月
作者：谢其仁
朝代：清
体裁：七言律诗

荡漾深溪一镜生，天光霞彩共分明。琼楼泻影含波净，金阙流辉浴水莹。逐浪锦麟吞月色，宿沙鸥鸟惊秋声。渊渊参透真消息，莫负当前景物清。
球屿晓霞
作者：谢其仁
朝代：清

东洋砥柱号琉球，成绮朝霞灿小洲。光照赤山祥气蔚，红蒸丹港锦文浮。扶桑日出含精射，沧海云生擘絮收。熳烂烟波缥缈际，澄台占史一迎眸。
琅峤潮声
作者：谢其仁
朝代：清

琅峤壁立海云生，山尽东南水一鸣。沙马时闻金铁响，仙人常听雨雷声。乘潮舟楫安无恙，息浪鱼龙卧不惊。极目汪洋环岛屿，苍洲天外忆蓬瀛。
初春新霁
作者：谢凤毛
朝代：清
体裁：七言律诗

河梁才转水风西，曳曳新杨破未齐。云暖渐烘莺出路，烟和先酿燕归泥。春添霁后流光丽，老向芳时览眺迷。布袜短筇从此始，莫教花里鸟空啼。
挽彭玉麟联
作者：谢又花
朝代：清
体裁：联

五千里云山远隔，音耗偏迟，犹冀先生无恙，野史传讹，再到西湖承面命；九重天褒恤频加，德星遽陨，未能夙世恩酬，终身抱恨，引瞻南岳倍心伤。
挽蒋茂龄联
作者：谢友鹄
朝代：清
体裁：联

守冰雪于炎热场中，六七年醉酒挥毫，此后都成墨宝；敛精气于烟火缘外，四八日拈花证果，前身合是菩提。
史可法祠联
作者：谢启昆
朝代：清
体裁：联

一代兴亡关气数；千秋庙貌傍江山。
文帝
作者：谢启昆
朝代：清

风流人物数元嘉，文史纵横自一家。白面书生谈北伐，黑衣宰相坐南衙。长城万里歌声惨，合殿深宵烛影斜。俭约犹存永初意，乌篷未胜葛镫华。
杨震
作者：谢启昆
朝代：清

巾箱饲雀玉环贻，夫子关西誉望驰。白璧青蝇宁有玷，黄金黑夜岂无知。三鳣讲席生前兆，一鸟关亭死后悲。太尉传家清德在，侍中强项有孙枝。
嘉禾寓中闻秋虫
作者：谢垣
朝代：清

何处瓜畦络纬声，虚堂欹枕正三更。旅人本少思乡梦，都被秋虫暗织成。
和覃溪池河驿
作者：谢墉
朝代：清

山县水不经，乃称池河驿。池河两邑界，通川湮前迹。日中市喧豗，负担度阡陌。蚩蚩聚圜阓，稍稍见居积。贸迁犹古风，菽粟及麻麦。交易无狙狯，司市平其直。居然唐魏风，我行所未历。饭罢陟冈岭，云气霁后赤。搜奇任卤莽，汲古成淫腋。明发珠龙桥，竟溯清流碧。索涂惭冥行，赖子得绳尺。欧苏不再生，与子数晨夕。
鲈鱼
作者：谢墉
朝代：清

岂为秋风乡思增，莼羹菰饭要同登。神仙便是逢元放，羁宦能无感季鹰。晓市波浮催膳鼎，秋江霜下贱渔罾。莫夸玉鲙金齑法，携酒苏公乐不胜。
送吴生往东宁
作者：谢声鹤
朝代：清

吴生手携一囊书，步行别我九鲤湖。嗟哉吴生何好游，扁舟欲上红毛楼。君不闻厦门七更到澎口，天风喷潮如雷吼。幽灵秘怪争呈奇，撑持银屋满江走。柁师到此亦改颜，阳侯弄舟如跳丸。侧柁欹帆入鹿耳，舟人始得庆平安。吴生胡为亦踏此，问之不答祗长叹。吴生吴生不须叹，世途何处不波澜。
暮经金正希先生故宅
作者：谢天墀
朝代：清

秋水绕六溪，秋云黯澹白。鸺鹠趁暮啼，疏萤映南陌。草市阒无声，蓬蒿隐荒宅。镫火漏余熠，微月澹魂魄。乾坤厄阳九，节义刊金石。龙去髯难攀，鹃啼血化碧。风骚嗣三闾，哀怨留南国。
重九偕许有介山居读书
作者：谢天枢
朝代：清

数茅结似老僧关，四面青光落古颜。闲我两人当九日，读残半卷暝千山。天平秋气绿菰外，客瘦夕阳黄叶间。风雨满城听未得，此中高卧不知还。
白云山
作者：谢天申
朝代：清
体裁：五言律诗

雾隔忽然开，凭虚蹑翠苔。岚光迎袖绿，溪色拂琴来。爱静听幽鸟，寻香折古梅。莫辞归路晚，明月照人回。
赠友人出关二首
作者：谢威风
朝代：清

西凉霜气已消沉，塞上风云梦古今。翘首强邻眈虎视，不堪秋水作龙吟。送君西出故伊州，腰下吴钩锋要收。壮士但愁华发易，西风吹老玉关秋。
赠友人出关二首·其一
作者：谢威风
朝代：清

西凉霜气已消沉，塞上风云梦古今。翘首强邻眈虎视，不堪秋水作龙吟。
赠友人出关二首·其二
作者：谢威风
朝代：清

送君西出故伊州，腰下吴钩锋要收。壮士但愁华发易，西风吹老玉关秋。
寿鲁詹先生
作者：谢子澄
朝代：清

先生浩气难驯伏，太华峰头盘雕鹗。金眸一闪落平芜，狐兔纵横遭杀戮。忆昔扁舟出锦江，便乘江水访湘竹。一过淮南眼转青，平原烟月尽臣仆。诗酒豪华年复年，洛阳花好不思蜀。列侯宾客耻吹竽，末路英雄悲击筑。慷慨自负胜侯嬴，逢迎何故搴王勃。北顾燕云将相多，轮蹄滚滚轻尘馥。伯乐云□□□风，郭隗已去台谁筑。大材天地为安排，楩楠杞梓无朽落。齐王弃之楚王收，不用庸庸巧推毂。那意如我之疏慵，得与先生订心腹。永安一榻风雨偕，暮酒蕉窗同剪烛。江头江尾是乡亲，健笔惊人尤折服。今逢五十加三辰，可惜荒衙难畅欲。不然越艳与吴姝，鸾笙凤管丝间肉。妙舞繁音镇日欢，银箭金壶夜漏续。介寿区区酒与诗，书生取巧犹不俗。醉来卧听春风狂，吹放红桃芳草绿。
挽张之洞联
作者：谢宗诚
朝代：清
体裁：联

融新知旧学以匡时，蹇蹇孤忠，薪胆都忘门户见；维世道人心而忧国，侃侃遗疏，箴规应作训谟看。
宿龙头山
作者：谢家柯
朝代：清
体裁：五言律诗

四望远苍翠，洪都去路长。孤身频作客，好梦不还乡。小鸟春多语，微风晚送凉。溪边聊散步，隔岸野花香。
台中夏晷长于中土者数刻岁壬申1752六月望后一日课士因拈唐文宗我爱夏日长之句为题实写现景非赋古也书此以示诸生
作者：谢家树
朝代：清

天形如覆釜，两轴定四方。北仰南倾泻，远睇殊混茫。入地三十六，未尽浑天量。闻到小昆崙，北斗失其疆。大星古无纪，南极现瑩芒。所以谈海外，明晦颇异常。初三不云朏，昨夜已生光。因之测日景，加刻夏尤长。天低与水接，黄垆半相望。羲和方转驭，金乌早拂桑。火轮就浣濯，摩荡添焜煌。一跃高十丈，中土尚黎苍。虎头迄鸡尾，乃入虞渊藏。羊脾熟未久，恍惚势欲翔。炎帝勤属辖，丙丁恋故乡。我来当五月，日爱薰风凉。官閒无浊热，署厂纳虚旸。笔砚新位置，书卷启尘囊。几净挨木凳，窗白倚竹床。榕午垂正阴，檨舂侧西墙。触处供清吟，茶馀巡空廊。导意使和缓，练神俾固强。眷彼草芊芊，带翠上我堂。谁家养白鸠，滑滑叫昏黄。绰有故园趣，以此足相羊。好景公同人，意切词乃昌。莫作寻常题，学舌赋晚唐。
台中夏晷长于中土者数刻岁壬申1752六月望后一日课士因拈唐文宗我爱夏日长之句为题实写现景非赋古也书此以示诸生
作者：谢家树
朝代：清
体裁：古风

天形如覆釜，两轴定四方。北仰南倾泻，远睇殊混茫。入地三十六，未尽浑天量。闻到小昆崙，北斗失其疆。大星古无纪，南极现莹芒。所以谈海外，明晦颇异常。初三不云朏，昨夜已生光。因之测日景，加刻夏尤长。天低与水接，黄垆半相望。羲和方转驭，金乌早拂桑。火轮就浣濯，摩荡添焜煌。一跃高十丈，中土尚黎苍。虎头迄鸡尾，乃入虞渊藏。羊脾熟未久，恍惚势欲翔。炎帝勤属辖，丙丁恋故乡。我来当五月，日爱薰风凉。官閒无浊热，署厂纳虚旸。笔砚新位置，书卷启尘囊。几净挨木凳，窗白倚竹床。榕午垂正阴，檨舂侧西墙。触处供清吟，茶馀巡空廊。导意使和缓，练神俾固强。眷彼草芊芊，带翠上我堂。谁家养白鸠，滑滑叫昏黄。绰有故园趣，以此足相羊。好景公同人，意切词乃昌。莫作寻常题，学舌赋晚唐。
台阳八景
作者：谢家树
朝代：清

上沃三春润，洋宽一望迷。风驯芳草浪，雨酿落花泥。司馌童携筥，忘机鸟集犁。西成先可庆，不辨地高低。
台阳八景
作者：谢家树
朝代：清

君见鲲鱼否，如何幻作沙。星精浮落窟，水族聚岩洼。濊濊罛齐下，团团港半遮。从来誇海错，利薮润千家。
台阳八景
作者：谢家树
朝代：清

夭矫成旗尾，此山遂得名。秋高肥走兽，地旷骋番兵。长镖誇上杀，劲弩斗先声。武事蛮獠晓，知几戒守营。
台阳八景
作者：谢家树
朝代：清

潭中天倒挂，况值月新浮。净色千寻练，澄痕一片秋。心空人自朗，影落鸟生愁。恍惚昆明意，天然现女牛。
台阳八景
作者：谢家树
朝代：清

澎山非一状，独立纪金鸡。斗浪冲凹吼，迎潮拍窍啼。映霞扬彩羽，倒日落丹梯。看尽重洋客，昂头欲指迷。
台阳八景
作者：谢家树
朝代：清

牛皮今剥落，尚有赤嵌楼。狡狯成何用，沧桑不自由。拦风窝曲室，蔽日冷雕甃。残照荒荒意，凄凉动客愁。
台阳八景
作者：谢家树
朝代：清

铁砂如鹿耳，有角暗回环。捩舵之元入，悬标曲折湾。掉头挥扇去，衔尾摆帘还。天险舟人戒，台疆第一关。
台阳八景
作者：谢家树
朝代：清

雁来迷绝塞，雁去昼新关。檨雨年年冷，桐烟片片閒。林藏鸡爪啸，草猎鹿皮斑。圣化羁縻地，苍茫四眺间。
放洋
作者：谢家树
朝代：清

造物凭虚凿此洼，山遥岸渺廓无涯。团银界玉烟横漈，泼靛摇红日射沙。眼底澄清身入镜，胸中洒落舰飞花。分明绝景人难识，枉羡张骞泛月槎。
澎湖
作者：谢家树
朝代：清
体裁：七言律诗

又见人间大洞庭，罗罗七十二山青。桶盘妥贴凭谁挈，虎豹狰狞唤欲醒。怪石鲛纹添禹贡，花螺贝锦注葩经。黄昏点点归鱼艇，欸乃声中月满汀。
澎湖
作者：谢家树
朝代：清

又见人间大洞庭，罗罗七十二山青。桶盘妥贴凭谁挈，虎豹狰狞唤欲醒。怪石鲛纹添禹贡，花螺贝锦注葩经。黄昏点点归鱼艇，款乃声中月满汀。
赤嵌楼
作者：谢家树
朝代：清

岛上作城墈作楼，钻营兔窟几经秋。当年早造天朝福，特辟蚕丛比蜀牛。荡荡漆城事可嗤，糖糜合筑欲何为。谁知鹿耳骑鲸客，梦入楼头月落时。
赤嵌楼·其一
作者：谢家树
朝代：清

岛上作城墈作楼，钻营兔窟几经秋。当年早造天朝福，特辟蚕丛比蜀牛。
赤嵌楼·其二
作者：谢家树
朝代：清

荡荡漆城事可嗤，糖糜合筑欲何为。谁知鹿耳骑鲸客，梦入楼头月落时。
黑水沟
作者：谢家树
朝代：清

由来黑水出梁州，大海无端划此沟。可是三危分旧派，胡为一道独中流。巨鳌折足玄黄混，角燕扬鳃日月幽。万斛尘心都荡尽，蓬莱咫尺浪飕飕。
次定侯隣石游蓝渚庵韵
作者：谢家驹
朝代：清

古迹蓝渚寺，今为翰墨林。清心碧水澹，雅志白云深。东井奎星气，南阳梁父吟。调美端有待，蚤起慰皇心。
南昌遇赵宪副韫退
作者：谢宾王
朝代：清

青山小队拥纶巾，华发论兵侍从臣。十载疏传明主纳，天涯宦似故人贫。秋镫乡语听鸿久，行幄人过问字频。莫望长安多踯躅，邹枚几见画麒麟。
过安庆怀黎天锡
作者：谢宾王
朝代：清

埤堄秋深落木空，十年重听皖江鸿。潮声暝接千峰雨，塔顶高盘万里风。吴楚上游新组练，中原落日旧艨艟。欲商尊酒同心远，惆怅龙门意未穷。
挽张之洞联
作者：谢崇基
朝代：清
体裁：联

相业自千秋，问时艰后济其谁，衮衮登台劳我想；儒宗人共仰，慨国学仅存如缕，忙忙坠绪赖公多。
挽曾纪泽联
作者：谢崧岱
朝代：清
体裁：联

子云著述，魏绛智谋，方冀博望归来，锁钥北门镇西夏；小范声名，大苏家世，遽随赤松游去，憾填东海吊南丰。
唐襄文读书楼歌
作者：谢应之
朝代：清

吾言楼东懒云阁，飞甍四起相连属。楼畔槎丫森古木，皂箧树大刚十围，紫藤盘绕垂溪湄。梨花如雪当昼开，朱阑拂拂清风来。襄文读书于此楼，经文纬武缥缃求。儒者知兵足韬略，志意不与常人侔。经义溯源在北宋，胜朝取士神机用。前有守溪后震川，先生并峙成三人。半山颍滨此正传，思泉精诣难比肩。古文亦称大作手，但恨词气犹伤繁。分宜当国窃权柄，钤山文序滋浮言。泉石百年几易主，此人此楼共千古。文介大书刻石存，鸾飘凤泊蛟螭舞。我亦读书寓此楼，当空叱咤惊风雨。斯文日逐江河下，帷幄何人能御侮。先生坟墓咫尺间，翁仲依稀夜深语。
唐襄文读书楼歌
作者：谢应之
朝代：清
体裁：古风

吾言楼东懒云阁，飞甍四起相连属。楼畔槎桠森古木，皂箧树大刚十围，紫藤盘绕垂溪湄。梨花如雪当昼开，朱阑拂拂清风来。襄文读书于此楼，经文纬武缥缃求。儒者知兵足韬略，志意不与常人侔。经义溯源在北宋，胜朝取士神机用。前有守溪后震川，先生并峙成三人。半山颍滨此正传，思泉精诣难比肩。古文亦称大作手，但恨词气犹伤繁。分宜当国窃权柄，钤山文序滋浮言。泉石百年几易主，此人此楼共千古。文介大书刻石存，鸾飘凤泊蛟螭舞。我亦读书寓此楼，当空叱咤惊风雨。斯文日逐江河下，帷幄何人能御侮。先生坟墓咫尺间，翁仲依稀夜深语。
节妇吟
作者：谢应之
朝代：清

冷然秋风生，蟋蟀鸣东厢。繁霜陨木叶，庭草凄以黄。凌晨甫盥栉，曳履登高堂。翁姥两年耄，独居不可长。仰视浮云驰，孤雁凌虚翔。妇心不可见，昭昭白日光。殷勤谢翁姥，涕泣归空房。
射陵谒陆丞相祠
作者：谢庭兰
朝代：清

海气昏昏落照边，厓山风雨尚依然。涛头白马坐前侣，水底苍龙死后天。虚阁松声疑敌骑，寝堂竹韵宿寒鸢。可怜襟上斑斑泪，留得千秋碧血鲜。
晚眺
作者：谢庭兰
朝代：清

落照没前岭，紫翠千重深。清风松下来，微凉入我襟。归羊散村墟，宿鸟趋空林。垂钓者谁子，暝坐烟中浔。
暨阳上元
作者：谢庭兰
朝代：清

乡国渺何许，天涯春色归。无家悲令节，有泪湿征衣。宿麦连云秀，残梅作雪飞。烽烟烛江表，远梦绕渔矶。
马跑泉集杜
作者：谢庭薰
朝代：清
体裁：古风

将军胆气雄，兼存翊赞功。开辟当天险，来看道路通。崩腾戎马际，病渴身何去？骢马新凿蹄，嵌宝潜泄濑。是日慰饥渴，经齿冷于雪。消中得自由，向来披述作。危途中萦盘，行子旁水餐。无复能拘碍，悬军幕井干。泉源在庭户，汲引岁月古。石间见海眼，虚觉神灵聚。旧俗存祠庙，可怜忠与孝。临风独回首，落落展清眺。
挽张百熙联
作者：谢廷昌
朝代：清
体裁：联

春节犹行冬令，嗟风气未开，仗老臣毅力苦心，功在政界，泽在学界；后进孰导先河，奈天心不悔，丧吾道泰山北斗，其生也荣，其死也哀。
白燕
作者：谢开宠
朝代：清
体裁：七言律诗

故垒重寻是也非，一尘不染世应稀。帘闲自许和珠卷，春冷人疑带雪归。占尽梨花难见影，啄残红雨未沾衣。轻罗欲制深闺里，窗外遥看玉剪飞。
登悠然楼
作者：谢德宏
朝代：清

何须郊外觅林丘，车马喧阗境自幽。钟鼓声传无吏至，风帆影过有江流。到床山色开青眼，入梦花香笑白头。不似桃源迷故路，武陵渔父得重游。
春日送张梅庄之维扬二首
作者：谢志发
朝代：清

春郊烟景浓于酒，万缕千丝堤畔柳。当杯惜别暂流连，长条能绾离情否？挂帆暮霭指维扬，渡口分飞各一方。一苇不从张仲去，思随飞絮绕雷塘。
春日送张梅庄之维扬二首·其一
作者：谢志发
朝代：清

春郊烟景浓于酒，万缕千丝堤畔柳。当杯惜别暂流连，长条能绾离情否？
春日送张梅庄之维扬二首·其二
作者：谢志发
朝代：清

挂帆暮霭指维扬，渡口分飞各一方。一苇不从张仲去，思随飞絮绕雷塘。
过旧送别处
作者：谢志发
朝代：清

忆昔亭前柳，分携曾系船。至今攀折处，犹是锁愁烟。
过褚渔黄山居
作者：谢志发
朝代：清

数峰深曲径，返朴遂栖迟。虚室云为牖，成邻鹤在枝。漱甘临涧石，遁迹称茅茨。客至青精饭，长镵共采芝。
挽张之洞联
作者：谢恭懿
朝代：清
体裁：联

是先帝顾命元臣，辅幼主鞠躬尽瘁，绝党援正色立朝，出入将相四十年，允矣功垂不朽；为万姓再生慈父，支危局保障东南，持大体戢绥中外，上下长江七千里，大哉德无能名。
万松寺
作者：谢振定
朝代：清

拾级上层嶂，苍松来攫人。盘旋惑前路，松若偕山莽。威凤互低昂，瘦虬争嶙峋。欹横挺奇势，幂地无朝曛。悬厓气阴森，巉削出画皴。遒枝罥茑萝，蒙茂云影屯。寒翠染衫袂，翛翛无点尘。斯须好风来，天籁空中闻。古调协宫徵，使我清心魂。纵横历百折，橐驼西向蹲。佛屋衔层碧，俶诡罗秋雯。万松青一色，护此龙象尊。磨砻费天匠，变幻如鬼神。路阻无剑台，西望空逡巡。
和詹石琴孝廉
作者：谢振定
朝代：清

尺五楼头载酒时，花光烛影照离思。盍簪恰应登瀛侣，打桨争传祖道诗。五两风轻人易去，二分月好梦全痴。吟逋待了愁难遣，负汝鲈鱼绝妙词。
汲修世子谢饷绿葡萄诗意在得种法次韵奉答用酬下询老圃之意
作者：谢振定
朝代：清

植根欲深苗欲稀，清明五日出土迟。祭猫瘗犬以时至，草龙向天随指颐。删除繁冗爽籁集，兼旬璎珞萦卑枝。葛囊锁护象文褓，勿令蜂雀窥重帷。溉之侵晨与昏暮，摘以筠笼倾漆匜。大珠小珠各风味，脆而不酸甘不饴。物情消息似佳酝，既多且有旨且时。为君尽输秘密藏，来年报我琼瑶诗。
盘龙松歌
作者：谢振定
朝代：清

盘山万松无寸土，法藏一松更遒古。根蟠巨石破石腹，宛转游龙依卧虎。鳞甲参错护苔藓，亸地屈铁意伛偻。石幢支肘有神力，回枝突出折腰舞。自南自北性所便，纡余揖让相周旋。忽焉西向开华屏，苍髯低拂环翠亭。有时天风来谡谡，龙吟不似丝竹肉。传闻此树五百年，鄂公手植金刚坚。老僧辟地思剪伐，道人示梦得舍旃。老物信有鬼神护，不第拳曲全其天。有美斯爱爱斯传，作歌赞颂谁其镌。
赠衍圣公联
作者：谢振定
朝代：清
体裁：联

守道不移金鼎重；居身常抱玉壶清。
元日夜坐
作者：谢文荐
朝代：清

生年四十余，所阅亦已悉。险夷并冷暖，况味殊不一。默思少壮时，自许颇挺出。忽忽遂至今，回首难自诘。忍视黎元陷，忧患比同室。终抱懦夫惭，未能？一掷。四壁徒尔空，琐琐何嗟及。濩落寄荒园，饥寒守旧帙。竹柏共严枯，飘萧犹莫色。愁至上西楼，搔首汀烟白。
元日夜坐
作者：谢文荐
朝代：清
体裁：古风

生年四十余，所阅亦已悉。险夷并冷暖，况味殊不一。默思少壮时，自许颇挺出。忽忽遂至今，回首难自诘。忍视黎元陷，忧患比同室。终抱懦夫惭，未能�一掷。四壁徒尔空，琐琐何嗟及。濩落寄荒园，饥寒守旧帙。竹柏共严枯，飘萧犹莫色。愁至上西楼，搔首汀烟白。
元日夜坐
作者：谢文荐
朝代：清
体裁：古风

生年四十余，所阅亦已悉。险夷并冷暖，况味殊不一。默思少壮时，自许颇挺出。忽忽遂至今，回首难自诘。忍视黎元陷，忧患比同室。终抱懦夫惭，未能𢬵一掷。四壁徒尔空，琐琐何嗟及。濩落寄荒园，饥寒守旧帙。竹柏共严枯，飘萧犹莫色。愁至上西楼，搔首汀烟白。
春闺词
作者：谢方琦
朝代：清

林外子规啼，数声窗欲曙。怜妾最伤春，语语催春去。
积雪
作者：谢方琦
朝代：清

积雪晦原陆，竹村人掩扉。南邻暮招鹤，不使入云飞。
送友人之楚
作者：谢方琦
朝代：清

残雪梅花月满庭，送君移棹访湘灵。几行归雁云边断，无数寒山江上青。罨画一尊虚载酒，武昌孤剑又侵星。平生漫说无同调，好向三闾吊独醒。
雨中送客
作者：谢方琦
朝代：清

北风驱寒云，萧萧乱松雨。前山忽杳冥，不辨溪头树。渔父村外归，牧人烟中语。翩翩东来鸟，悲鸣寻故侣。惆怅别情人，挂帆何处所？
雪后送殷介持归疁城
作者：谢方琦
朝代：清

朔风萧萧林竹折，晓来门外千山雪。有客淹留阳羡城，愁听旅馆鸡声咽。仲文儒雅旧知名，漂泊江湖百感生。故园东归岁云暮，断冰寒月他乡路。村桥早发行人稀，冻浦舟横不敢渡。朱门重裘被僮仆，文章不救穷途哭。短衣冲雪君毋悲，寒士何当谢荒谷。君不见少陵广厦空高歌，江上秋风卷茅屋。
雪霁
作者：谢方琦
朝代：清

雪霁曙光寒，渔蓑漾初日。隔浦一帆斜，前村钓船出。
寒食日诸罗署中偶作
作者：谢本量
朝代：清

百花开放出墙头，隔岁榴红子未收。细雨东风作寒食，故山西望海云稠。草房密密下重帘，三月春寒较腊严。万井春烟谁禁火，卖饧时节雨廉纤。檨花如雪饲金鱼，小院阴浓绿不除。春色尚留三分一，盘中已荐夏秋蔬。春愁如醉篆烟寒，昼倦抛书午梦残。刚到故园云忽断，角声吹破倚栏杆。
寒食日诸罗署中偶作·其一
作者：谢本量
朝代：清

百花开放出墙头，隔岁榴红子未收。细雨东风作寒食，故山西望海云稠。
寒食日诸罗署中偶作·其三
作者：谢本量
朝代：清

檨花如雪饲金鱼，小院阴浓绿不除。春色尚留三分一，盘中已荐夏秋蔬。
寒食日诸罗署中偶作·其二
作者：谢本量
朝代：清

草房密密下重帘，三月春寒较腊严。万井春烟谁禁火，卖饧时节雨廉纤。
寒食日诸罗署中偶作·其四
作者：谢本量
朝代：清

春愁如醉篆烟寒，昼倦抛书午梦残。刚到故园云忽断，角声吹破倚栏杆。
秋塞
作者：谢本量
朝代：清

雁归不少待，秋气满关山。今夜悲凉月，照人生死颜。黄沙骄战马，白露湿刀环。何日楼兰斩，将军命赐还。
秋闺
作者：谢本量
朝代：清

桃花红烂漫，是妾送行时。今夜闺中月，照侬别后思。秋声边露白，雁尽塞衣迟。非作征人妇，此情良不知。
赠梁章钜联
作者：谢椒石
朝代：清
体裁：联

乾隆末、举秀孝，嘉庆初、历翰部，道光间、掌封圻，回首功名成百顺；经史部、有旁证，艺文家、喜博稽，政事门、备掌故，等身著述自千秋。
泮水荷香
作者：谢正华
朝代：清

海国多奇卉，莲开待腊霜。池塘初梦草，菡萏已成房。藕带芹泥绿，叶翻泮水香。地灵佳气萃，浓艳岂寻常。
从军行
作者：谢泰
朝代：清

月在人千里，君从月下行。不知君远近，惟见月分明。斜汉垂秋淡，寒蛩泣露清。征旗何所往，疑听夜笳鸣。
偕顾翎先司理陈坤庵集梓荫山阁
作者：谢泰宗
朝代：清
体裁：七言排律

西风禾黍一登楼，槛外青山大海流。钓客六鳌初下饵，仙人双鹤未归丘。移云树影江心见，漱石杯光水底浮。投分半通千佛籍，抡交十载一绨裘。歌风汉苑思皇士，溉釜周京旧国谋。入洛彦先才自美，谁人惊坐辖堪投。振衣试读《怀沙》句，笔底江山何处收。
访友
作者：谢泰宗
朝代：清
体裁：七言绝句

西子湖头二月槎，到来剥啄日将斜。主人原是孤山鹤，长定花时不在家。
送灵峰和尚还山
作者：谢泰宗
朝代：清
体裁：七言律诗

乍来笑语未春温，又看依依柳断魂。山色半衔青不改，衲衣敝尽黑犹存。帆随江月呼潮上，酒挂征鞍带雨浑。漫说赵州行脚遍，好参知识是何门。
丙午十二月初七日下狱次日得旨发军前效力赎罪感恩述事次东坡狱中寄子由韵寄从弟佩苍实夫
作者：谢济世
朝代：清

严霜初陨陡回春，留得冲锋冒镝身。纶綍乍传浑似梦，亲朋相庆更为人。敢愁弓剑趋戎幕，已免锒铛礼狱神。早晚扶归君莫恸，媻姗勃窣亦前因。尚方借剑心何壮，牌背书辞气渐低。已分黄泉埋碧血，忽闻丹阙放金鸡。花看上苑期吾弟，萱树高堂仗老妻。且脱南冠北庭去，大宛东畔驾兰西。
丙午十二月初七日下狱次日得旨发军前效力赎罪感恩述事次东坡狱中寄子由韵寄从弟佩苍实夫·其一
作者：谢济世
朝代：清

严霜初陨陡回春，留得冲锋冒镝身。纶綍乍传浑似梦，亲朋相庆更为人。敢愁弓剑趋戎幕，已免锒铛礼狱神。早晚扶归君莫恸，媻姗勃窣亦前因。
丙午十二月初七日下狱次日得旨发军前效力赎罪感恩述事次东坡狱中寄子由韵寄从弟佩苍实夫·其二
作者：谢济世
朝代：清

尚方借剑心何壮，牌背书辞气渐低。已分黄泉埋碧血，忽闻丹阙放金鸡。花看上苑期吾弟，萱树高堂仗老妻。且脱南冠北庭去，大宛东畔驾兰西。
乙卯十月十七日蒙恩赐环口号
作者：谢济世
朝代：清

已分埋沙碛，宁知刷羽翰。丘山臣罪重，天地主恩宽。蹀躞新骢马，巍峨旧铁冠。喜深悲转剧，望阙涕汍澜。
己酉十一月廿七日复蒙圣恩免死释放却寄家书
作者：谢济世
朝代：清

清湘紫塞路茫茫，两地不知谁在亡。紫塞长征人又在，为传好语到清湘。
西征别儿子梦连
作者：谢济世
朝代：清

九门何皇皇，家家度岁忙。我亦侵星起，辞家赴沙场。大儿甫八龄，失母依我旁。见我荷戈戟，长跪牵我裳。儿愿随爷去，辛苦共爷尝。拭泪摩儿顶，我儿何不量。迢迢征戍地，道里六千强。地远天亦别，夏月飞秋霜。并死有何益，不如返故乡。故乡先垄在，种柏已成行。汝归山有主，庶免樵斤戕。故乡祖母在，闻信知断肠。见汝如见我，稍慰门闾望。故乡遗经在，牙签贮青箱。趋庭谁课汝，汝自延书香。故乡先业在，草宅成荒庄。学书恐误汝，汝好事农桑。上以供正赋，下以奉高堂。酒酿三吴白，鸡畜九江黄。圣主哲且仁，暂戍非久长。东归傥有信，为我洁壶觞。
挽彭玉麟联
作者：谢浚畬
朝代：清
体裁：联

以寒士始，以寒士终，笃论不磨，纵勋业震古今，犹是诸生本色；吾将安归，吾将安仰，哲人其萎，俾悲哀弥宇宙，岂惟私诔伤心。
六十本梅花舫联
作者：谢浚禽
朝代：清
体裁：联

三千里萍梗飘来，重向山头折屐；六十本梅花开遍，好凭国手调羹。
寒夜
作者：谢淞洲
朝代：清

含泪别乡人，翻然作游子。枕上听猿啼，家乡五千里。
支公禅院
作者：谢淞洲
朝代：清

鸟道洑鸣雷，古寺转高木。白云淡无人，清风在修竹。爱此山翠光，欲滴幽人屋。野客闻鹤鸣，山僧报茶熟。愿逐支公侣，常傍泉声宿。
田家杂兴二首
作者：谢淞洲
朝代：清

深村犬迎吠，曙色行者稀。归人自城市，负荷返柴扉。耒耜颇整理，蓑笠亦庶几。朝来拨春陇，泉脉流微微。菖蒲亦已生，屋角梨花飞。物候有如此，东作慎无违。晓色起陇亩，荷耜还西林。悠悠清溪水，自识沮溺心。林际半新月，村静闻远音。何人柴门下，慷慨隆中吟。未知千载事，好风开我襟。忽持一尊酒，苍然白云深。
田家杂兴二首·其一
作者：谢淞洲
朝代：清

深村犬迎吠，曙色行者稀。归人自城市，负荷返柴扉。耒耜颇整理，蓑笠亦庶几。朝来拨春陇，泉脉流微微。菖蒲亦已生，屋角梨花飞。物候有如此，东作慎无违。
田家杂兴二首·其二
作者：谢淞洲
朝代：清

晓色起陇亩，荷耜还西林。悠悠清溪水，自识沮溺心。林际半新月，村静闻远音。何人柴门下，慷慨隆中吟。未知千载事，好风开我襟。忽持一尊酒，苍然白云深。
过惠山寺
作者：谢淞洲
朝代：清

路转弓河三里赊，好风犹趁半帆斜。莺声满店二泉酒，春雨维舟一树花。白发来游嗟已晚，青山如画欲移家。几时来傍禅镫宿，惠麓云中汲井华。
望外信久不至
作者：谢漱馨
朝代：清

人去天涯远，鱼缄竟渺茫。春闺添怅望，旅舍谅安康。岂是音书少，知因道路长。遥思游子意，魂梦早还乡。
初夏漫兴
作者：谢照
朝代：清

绕径阴阴绿已肥，端居镇日掩双扉。午风石磴桐花落，暮雨池塘燕子飞。把卷长吟消永昼，倚窗凝望送斜晖。呼童细听茶铛沸，自试新成紫苎衣。
同过友人村居
作者：谢照
朝代：清

十里轻波泛小舟，眼前景物特清幽。村藏红叶萧萧雨，门对青山面面秋。市远盘餐能俭约，谈深主客转风流。襄阳旧有重阳例，可许还来就菊不。
普明庵用坡公原韵
作者：谢照
朝代：清

溪流逦迤石径细，午风不启重门闭。寻幽信步入山来，空翠不知满衣袂。禅房磬逗白云深，日斜犹作句留计。生平空复爱居山，佳游即此殊难继。归去空斋一夜眠，定梦溪光照鬟髻。老衲如何笑不言，愧尔出尘余入世。
蓬莱阁春望
作者：谢照
朝代：清

蓬莱高阁蓬莱山，蓬莱客欲凌烟寰。春风有力为送上，直到缥缈虚无间。三月韶光舒锦绣，凭高一望开心颜。争流萦绕万云壑，竞秀罗列千烟鬟。重青浓碧不烟鬟。重青浓碧不可画，照以丽日红紫殷。重瀛指点路不远，云气一道光斓斑。我欲因之度弱水，直叩故山白玉关。列仙旧侣重相见，手采琪花瑶草还。种向阁前并阁后，好与万家春树相回环。
谢玉汉夫妻70自寿联
作者：谢玉汉
朝代：清
体裁：联

无可颂扬，百姓脂膏，未尝染指；有何欢喜，七旬夫妇，难得齐眉。
贺林鸿年七十寿联
作者：谢玉汉
朝代：清
体裁：联

历数乡先生，有掌文衡，有使外国，有持龙节，有拥皋比，若问科名，独占鳌头君第一；重逢旧知己，同联兰谱，同附萼华，同隶南闽，同官东粤，如论年纪，自惭马齿我逾三。
挽郭嵩焘联
作者：谢玉芝
朝代：清
体裁：联

文章经术卓然为当代宗，恸同时元老凋残，差幸硕果仅存，遗型远比灵光殿；富贵寿考允矣迪先人烈，忆两载绛帏追侍，安得中郎可作，落笔亲刊有道碑。
画菊
作者：谢琯樵
朝代：清

半生落拓寄人篱，剩得秋心祇自知。莫笑管城花事淡，笔头还有傲霜枝。
送同年李达泉中翰归晋宁
作者：谢琼
朝代：清

远山浮绿水涵青，三月烟光入画屏。细雨看花湖上寺，春风送客柳边亭。舟逢有道期同济，酒对无功忍独醒。帆影忽随斜日尽，苍茫小立思冥冥。
渔家傲
作者：谢瑛
朝代：清

竹蓧悬藤岩挂瀑。药苗云润空山护。浅水芦花舟自俯。提壶过。哈然一笑乾坤大。野菜和根煮烂熟。山妻对酌休催鼓。长啸一声天未补。何须苦。不知尘世披云睹。
蝶恋花
作者：谢瑛
朝代：清

园丁报道生芝草。绫袜新裁，缓步苍苔早。弱女凝妆栏外绕。依依小子翻书考。白鹤巢松声韵好。桂子纷纷，竹影将阶扫。贪睡鸳鸯惊又觉。佳辰莫惜金尊倒。
送外北上
作者：谢瑛
朝代：清

握手临行话别时，叮咛肠断泪如丝。从今凭仗三更梦，飞绕君前不暂离。
挽张百熙联
作者：谢祖诒
朝代：清
体裁：联

岭海仰遗风，硕望堪追阮太傅；龙蛇悲厄运，盛名空忆郑司农。
池上秋海棠
作者：谢秀孙
朝代：清

芳草依碧池，佳花点秋石。绿叶与紫茎，何数秋兰色。主人策仗行，三径偶相值。采之置瓶中，颜色照几席。有如浣纱女，斜立石潭侧。幽芳独自怜，忽遇五湖客。沼吴果何人，撚花长太息。
自翠微山望金精
作者：谢秀孙
朝代：清

薄暮秋初风，木叶下庭圃。夫君招我游，盘姗出坡树。山菊垂好花，阴影随行步。几折临高厓，敛足不敢顾。夫君指金精，谓此汝所慕。吴王洞口来，仙女云中举。至今千百年，烟霞生其处。自怜长闺房，荏苒秋草暮。结庐十五载，不识金精路。夜月明空山，时闻钟声度。忆我七八岁，曾一随诸妇。巾车到洞门，嘿然生疑惧。洞中忽有光，云殿凌丹雘。翠竹摇空寒，白日蒙雨雾。仿佛记曲水，海棠缘石户。草色映罗裙，逐伴踏花去。涧水湿弓鞋，逡巡避母怒。忽忽三十年，仍向峰头住。世事几兴衰，家门亦多故。徵兰不可期，弄瓦杳无与。出户泪如丝，入户泪如雨。人生能几何，年光如驰骛。安得辞人间，洒扫侍仙驭。
叠韵和霞举并视颖叔
作者：谢章铤
朝代：清

野草撑白骨，悲风送寒花。天意贱刍狗，物变催虫沙。谁怜孤凤骞，翻为二鸟嗟。扪心兀自热，揽发惊已华。哆口说名山，千秋能几家。路鬼或揶揄，村童方咿哑。劳筋积尘土，槃涧愧烟霞。劣性少面交，歧途任腹笑。龙伯不量力，六鳌引巨钓。觥觥嵇吕徒，惨惨苍蝇吊。快彼汗漫游，塞我混沌窍。新觞续古欢，虚囷望义粜。离合家国心，对镜懔孤照。同为关山客，忽骇东门啸。
叠韵和霞举并视颖叔·其一
作者：谢章铤
朝代：清

野草撑白骨，悲风送寒花。天意贱刍狗，物变催虫沙。谁怜孤凤骞，翻为二鸟嗟。扪心兀自热，揽发惊已华。哆口说名山，千秋能几家。路鬼或揶揄，村童方咿哑。劳筋积尘土，槃涧愧烟霞。
叠韵和霞举并视颖叔·其二
作者：谢章铤
朝代：清

劣性少面交，歧途任腹笑。龙伯不量力，六鳌引巨钓。觥觥嵇吕徒，惨惨苍蝇吊。快彼汗漫游，塞我混沌窍。新觞续古欢，虚囷望义粜。离合家国心，对镜懔孤照。同为关山客，忽骇东门啸。
叠韵答荫庐
作者：谢章铤
朝代：清

何时理薄装，归家种杞菊。飘零向万里，顾影偏愁独。接坐得清交，措辞不忍俗。高情兼古今，说士甘于肉。盖棺朱伯韩，投簪郑小谷。嗟嗟桂林山，郁此孤香簇。勿艳诗家名，应造苍生福。世棘思传人，感慨流光促。凤凰志千仞，篱鴳何足辱。愿君袭幽兰，树德置邮速。回首培远堂，肯负著书屋。六翮风暂羁，三年艾须足。素心托黄花，耿耿双明烛。
孤花
作者：谢章铤
朝代：清

一点芳心尚未残，亭亭独立俯雕阑。金铃十万春如海，忽觉人间位置难。
宿小金山塔院
作者：谢章铤
朝代：清

夜气当楼白，高天易得秋。星争渔火出，风挟海云流。军府方多事，烟波有古愁。应怜一樽酒，抚髀欲何求。
将之鹿洞主讲留别陈伯潜同年
作者：谢章铤
朝代：清

纪群交谊在，设醴及迂疏。附汝青云后，嗟予白首初。求才期报国，立论可成书。方寸严泾渭，灵光不碍虚。平生吴季子，捷径畏泥涂。每笑羊头烂，还怜虎气粗。论交谁似此，薄俗更何如。四海方多事，黄垆永恸余。向日崇微尚，消磨百不如。艰难走牛马，琐屑误虫鱼。益友存无几，虚生愧有余。知君行役处，离梦到匡庐。
将之鹿洞主讲留别陈伯潜同年·其一
作者：谢章铤
朝代：清

纪群交谊在，设醴及迂疏。附汝青云后，嗟予白首初。求才期报国，立论可成书。方寸严泾渭，灵光不碍虚。
将之鹿洞主讲留别陈伯潜同年·其三
作者：谢章铤
朝代：清

向日崇微尚，消磨百不如。艰难走牛马，琐屑误虫鱼。益友存无几，虚生愧有余。知君行役处，离梦到匡庐。
将之鹿洞主讲留别陈伯潜同年·其二
作者：谢章铤
朝代：清

平生吴季子，捷径畏泥涂。每笑羊头烂，还怜虎气粗。论交谁似此，薄俗更何如。四海方多事，黄垆永恸余。
悲秋吟
作者：谢章铤
朝代：清

天地忽而变态兮，日月黯春无色。登高望远而踌躇兮，哀百年于顷刻。山川既以破碎兮，路迢迢而莫能止。风何为而狂吹兮，云阴阴其屡起。乔松憔悴而竟折兮，嗟兰桂其将谁恃。凤凰逝而千里兮，怆燕雀之相视。九疑惝恍其何处兮，吾将企苍梧而望之。斮斑竹而不使生兮，祝二妃之长无恙也。
感怀漫书·其一
作者：谢章铤
朝代：清

山阳宿草怨飘蓬，瘦日无光泣雁鸿。九死人间惟我在，万夫意气为谁雄。岂知刘向还青眼，更觉黄滔有古风。遂使西州门外路，铜弦重唱大江东。
感怀漫书·其二
作者：谢章铤
朝代：清

鸾鹤无声天际来，海边骏风久蒿莱。郑虔苜蓿嗟何极，杨仆戈船事愈哀。宫府谁关天下计，山川苦忆古今才。飘零文字犹如许，崔蔡应知泣夜台。
感怀漫书·其二
作者：谢章铤
朝代：清
体裁：七言律诗

鸾鹤无声天际来，海边骏骨久蒿莱。郑虔苜蓿嗟何极，杨仆戈船事愈哀。宫府谁关天下计，山川苦忆古今才。飘零文字犹如许，崔蔡应知泣夜台。
招炯甫颖叔张听庵观察饮杜少陵祠
作者：谢章铤
朝代：清

杜老祠堂清净地，狂谈无碍古人闻。好山尚有浓青在，枯树曾经劫火焚。将相致身真不早，干戈满目更何云。长安酒价君休问，几处终南日暮云。
正月十六日杜茶村先生生日同炯甫雪沧集颖叔欧斋以目辟町畦分韵得畦字
作者：谢章铤
朝代：清

残山不成壁，荒园不留畦。朝出唱迷阳，暮归闻子巂。卓哉茶村叟，郁为周遗黎。心肝自倔强，须发任排挤。精魂恋文字，千秋首肯低。庶骑黄鹤来，念往意怆凄。盖棺欲作诔，旁无黔娄妻。有子归异教，麦饭绝幽栖。酸吟出苦口，不饱如寒齑。佳日非汝有，独夜知天倪。孟陬月初阙，词客开高斋。四壁罗古献，斗山相与齐。鲁酒非盗泉，允宜先生哜。颓唐亦老手，刻意辟恒蹊。一歌秦淮曲，百金贱如泥。
由东峰至落雁峰
作者：谢章铤
朝代：清

忽逐飞雁同高举，眼底何曾有险阻。诸峰俯首一峰尊，清渭浊河渺何许。金银宫殿接上方，空中偶坠仙人语。不知前身果何属，笑折莲花问玉女。洗头盆小天池枯，但见危梁窜苍鼠。礼官威仪有盛衰，神灵真气无消沮。小草都因雨露奇，野人辄觉须眉古。吁嗟我本谢家孙，到处能为青山主。如何作诗不惊人，欲追李白寻初祖。
自题听泉图
作者：谢章铤
朝代：清

潺潺一片去何之，此意苍茫独坐知。至竟清流成底事，在山遥想出山时。
许米友墨迹
作者：谢章铤
朝代：清

紫藤庵中紫藤花，中有仙人凌紫霞。桑海归来散白发，瓣香遥礼玉皇家。九州破碎无完土，夜夜庵前急风雨。何处高歌不鬼神，暮年噩梦犹龙虎。一纸盘拿泪滂沱，似此人间可奈何。青山大是无情物，金陵王气惊销磨。独立掉头不得意，槎丫肝肺凄凉字。九死终归平远台，才名三绝成何事。箕尾无光风萧萧，想君掷笔吟《大招》。我读君诗青衫湿，石头又报烽烟急。
许米友墨迹
作者：谢章铤
朝代：清
体裁：古风

紫藤庵中紫藤花，中有仙人凌紫霞。桑海归来散白发，瓣香遥礼玉皇家。九州破碎无完土，夜夜庵前急风雨。何处高歌不鬼神，暮年噩梦犹龙虎。一纸盘拿泪滂沱，似此人间可奈何。青山大是无情物，金陵王气惊销磨。独立掉头不得意，槎桠肝肺凄凉字。九死终归平远台，才名三绝成何事。箕尾无光风萧萧，想君掷笔吟《大招》。我读君诗青衫湿，石头又报烽烟急。
赠韬叔
作者：谢章铤
朝代：清
体裁：七言律诗

已是十年思一见，每从刘向话高名。那知烽火流离日，忽有云龙上下情。天地倘容吾辈活，文章肯傍古人行。萧萧江水围孤馆，遥夜应难百感平。
过谏草堂怀张亨甫年丈
作者：谢章铤
朝代：清

生前挥泪吊金台，何处青山骏骨埋。赍志功名中寿过，病谭利病一尊开。九州无敌吟诗手，异代相怜抗疏才。寂寞骚魂依谏草，茫茫今昔总堪哀。
长亭怨慢·登金山塔院
作者：谢章铤
朝代：清
体裁：词

算三度、鸥边拚酒。一月垂天，万山窥牖。看剑哀歌，当年此际、同吾友。而今往矣，空折得、离亭柳。柳已绿成荫，欲齐上、江楼能否？
回首。那冯夷起舞，睒睒双眸如斗。腥臊海气，莫染却、蓬莱八九。问谁是、占住鳌头？真辜负、屠龙妙手。何日快澄清？烂醉骑鲸西走。
题黄九烟集后
作者：谢章铤
朝代：清

兰芷不芳已千载，九疑云雨悲真宰。黄公崛起读《离骚》，把臂灵均出桑海。烈皇被发上钧天，辛苦宵衣十七年。几辈榜花书淡墨，何人大树画凌烟。黄巾白棓纷流涕，苦李枝高压门第。钜镇告身归命侯，孱王闰位奈何帝。银鱼金碗委山丘，汗漫安能更九州。阆风殿下万言策，白玉楼中五月秋。飘零且看扬州月，燕子春镫梦瑶阙。法曲犹弹得宝歌，新诗久痛《无家别》。神仙才子半荒唐，万事苍天付渺茫。牛马随人充下走，芙蓉无地礼东皇。青蝇作客供凭吊，黄鹤相逢莫嘲笑。偶传六义向秋波，可有一戈挥夕照。南国是时总可哀，群公声价凤凰台。谯周家世修降表，庾信关山逞赋才。白下登高独回首，斑斑竹子湘江口。三户销沈博浪椎，一痴烂醉兰陵酒。萧疏华发忽心惊，老死何颜入北京。愿从陈继称同调，不逐归庄浪得名。墓铭手写归何处，解脱应骑箕尾去。北渚风凄吊屈辰，西堂梦冷伤嵇句。平生嫚骂眼谁青，刍狗幽斋一客星。且署头衔前进士，忍抛脚色小朝廷。素冠永谢流离子，七十二湖清若此。宋玉重来赋《大招》，彭咸相见应狂喜。崛健人间略似人，百年养士有孤臣。骚魂呜咽指薇蕨，话罢庚寅话甲申。
戊申北上同人饯别南湖即席赋诗
作者：谢简捷
朝代：清

红蓼滩头青雀开，金尊玉管坐徘徊。锦塘荷气因风散，高树蝉声带雨来。十里云山愁送客，百年朋旧几登台。河梁分手情何限，一曲骊歌首重回。
相逢行
作者：谢绍谋
朝代：清

今日亦相逢，明日亦相逢，华堂置酒生春风。今日亦相逢，明日不相识，翟公门巷无颜色。
铁柱观
作者：谢绍谋
朝代：清

羽节风飘白玉台，半空闻乐奏蓬莱。凤阶三级鸡犹语，龙帐千年鼠尚猜。晓月焚香人鬼杂，红尘济物佛仙该。旌阳吏隐何曾傲，说与攒眉入社才。
劳生
作者：谢维藩
朝代：清

野色起平阴，苍然万里心。劳生感行役，吾道托孤吟。华岳归云迥，茅津落日深。拊膺思骨肉，欲语重沾襟。
怀庆道中
作者：谢维藩
朝代：清

王屋风烟卷客旌，覃怀古道接漳衡。雨余万木绿成海，战后新苔红上城。四国金汤推健垒，连村刀剑误春耕。眼前击楫波如砥，南下河流慨不平。
挽倭仁联
作者：谢维藩
朝代：清
体裁：联

辅圣学于道统绝续之交，诚意正心，讲学敢参他说进；夺我公当国是纷纭之日，排和议战，明朝无复谏书来。
送王斗坪同年之榆林
作者：谢维藩
朝代：清

吹笛山楼秋月清，故人匹马向边城。木兰东去瞻天近，莫作寻常出塞声。
送王柳坪比部出塞
作者：谢维藩
朝代：清

拂天花雨停金樽，轮台万里风云昏。故人佩剑将西征，青丝络马咸阳津。咸阳杨柳玉关雪，美人如花马如血。毡庐弦管回春风，废碛骷髅照寒月。吁嗟穷臣出塞古所悲，辞隔天日来荒陲。不遑将母瘁王事，侧身掩涕今何时。中原年来疲挞伐，野番窥边时窃发。战士饥搜黑水鱼，将军勇堕天山鹘。愿君袖石奠昆仑，他年待君神武门。
野人送菜感赋
作者：谢维藩
朝代：清

僦室迩菜圃，寒绿侵书楼。岁除馈盈把，野人意绸缪。苦言今冬冷，地冻菜不稠。强能饱妻子，天赐固已优。城外兵过地，千家但空畴。搜括及筐篚，何能问秋收。盗贼所未屠，饿死骨满沟。主兵匪不严，耳目诚难周。连营压汉水，笙歌进珍羞。朝廷方用兵，小民何敢尤。述罢叹息去，辍食泪雨流。
奉和竹庄吴中丞夏涝叹
作者：谢绶名
朝代：清

天外泻银涛，浑疑炼石破。昼黑云近头，龙逼蛟涎唾。才免庚癸呼，何期风水作。飞瀑落檐牙，雷鞭催雨大。忙停北海樽，惊起东山卧。波撼城欲倾，舟摇更箕簸。倏尔变沧桑，农不安床座。万顷香稻禾，崇朝收拾过。当春播种时，田畯尝考课。黍苗赋芄芄，把酒临风贺。不图灾患罹，末由分勤惰。自嗟命不辰，非关用力愞。秋荐乏糇粮，洁蠲愁无糯。鹦鹉罕啄余，豆刍称贷莝。狼狈穷无归，扶持伤鲜左。眼前皆鸿嗷，米珠尚有那。老羸疾易侵，忍饥备药锉。苟且延残生，糠秕杂土堁。枵腹嗟黔敖，蒙袂五中饿。与其腼墦间，盍去远方些。丈夫半无衣，遑恤妇人？。茅茨已飞扬，涕泪交泥涴。中有小村娃，垢面减姿媠。中有素封家，钱未留一个。缺衣望生全，缺食难医瘅。燹劫继沦胥，皖民太坎坷。大地遍凶殃，柱臣叹无奈。幸达九重知，发粟散财货。荒政在均平，帑金毋惜剉。观察首观风，查稽需僚佐。抚恤谨推诚，吏胥防欺{坐犮}。勤慎吾侪分，清廉共切磋。仰体好生机，岂顾声华播。亿兆乐鸿施，或能弥小挫。赈济古所难，勉将精神驮。耳目虑不周，晡旦循环逻。群感怜悯情，好听绅耆譒。有司庶绩熙，开府南邦坐。盛德民弗谖，善气同转磨。寇君借一年，功参左右个。拜手读新诗，阳春愧难和。
奉和竹庄吴中丞夏涝叹
作者：谢绶名
朝代：清
体裁：古风

天外泻银涛，浑疑炼石破。昼黑云近头，龙逼蛟涎唾。才免庚癸呼，何期风水作。飞瀑落檐牙，雷鞭催雨大。忙停北海樽，惊起东山卧。波撼城欲倾，舟摇更箕簸。倏尔变沧桑，农不安床座。万顷香稻禾，崇朝收拾过。当春播种时，田畯尝考课。黍苗赋芄芄，把酒临风贺。不图灾患罹，末由分勤惰。自嗟命不辰，非关用力愞。秋荐乏糇粮，洁蠲愁无糯。鹦鹉罕啄余，豆刍称贷莝。狼狈穷无归，扶持伤鲜左。眼前皆鸿嗷，米珠尚有那。老羸疾易侵，忍饥备药锉。苟且延残生，糠秕杂土堁。枵腹嗟黔敖，蒙袂五中饿。与其腼墦间，盍去远方些。丈夫半无衣，遑恤妇人𧟌。茅茨已飞扬，涕泪交泥涴。中有小村娃，垢面减姿媠。中有素封家，钱未留一个。缺衣望生全，缺食难医瘅。燹劫继沦胥，皖民太坎坷。大地遍凶殃，柱臣叹无奈。幸达九重知，发粟散财货。荒政在均平，帑金毋惜剉。观察首观风，查稽需僚佐。抚恤谨推诚，吏胥防欺■。勤慎吾侪分，清廉共切磋。仰体好生机，岂顾声华播。亿兆乐鸿施，或能弥小挫。赈济古所难，勉将精神驮。耳目虑不周，晡旦循环逻。群感怜悯情，好听绅耆譒。有司庶绩熙，开府南邦坐。盛德民弗谖，善气同转磨。寇君借一年，功参左右个。拜手读新诗，阳春愧难和。
蟋蟀词
作者：谢绶名
朝代：清

篱豆花开秋月出，月明疏篱闻蟋蟀。终宵唧唧诉苦愁，寄君篱下思君恤。餐风饮露不辞辛，常怕金笼了时日。
卜算子·同席佩兰咏翠云草
作者：谢翠霞
朝代：清

幽绝可怜生，只避骄阳面。染就丝丝学晚霞，不怕风吹断。牵引太缠绵，绣得闲愁满。莫使天孙织作裳，织就恐，罗纹乱。
孟夏山中晚坐
作者：谢芳连
朝代：清

孟夏变物候，景仄风光稀。石林湛雨气，山月连阳晖。鸟语遍幽涧，人声隔翠微。弹琴迟渔者，衣上落英飞。
宿山园
作者：谢芳连
朝代：清

小雨松径寒，人归夜深火。宿鸟栖未安，惊飞落山果。
密雪望行人
作者：谢芳连
朝代：清

人行犬雪吠，密雪迷村影。欲扣酒家扉，山桥一蓑冷。
月夜汲中泠泉
作者：谢芳连
朝代：清

新月泉上出，江华照衣冷。扁舟荡秋桨，汲取波中影。昨与山僧期，煮月翻瓦鼎。
溪村早起即事同邵八丈子湘作
作者：谢芳连
朝代：清

早起杏花白，饭牛人出门。野田多傍水，深柳自为村。比屋尽耕稼，服畴皆弟昆。爨烟犹未散，林鸟乱朝暾。
溪村欲雪忽忆朱竹垞太史小长芦捕鱼幽兴遥寄
作者：谢芳连
朝代：清

水冷小长芦，渔舟自容与。舷际下鸬鹚，衔鱼向何许。烟暝雪将来，如闻隔芦语。
西溪道中寄友
作者：谢芳连
朝代：清

日夕浮清溪，时时望林屋。孤舟移白蘩，细雨闻鸡鹜。波涵远山灭，树隐寒烟复。倚楫想幽人，城虚怅独宿。
题李百药三十六湖草堂
作者：谢芳连
朝代：清

钓罢归来解钓筒，题诗灯火夜深红。湖村犬吠人眠尽，商女棹歌烟月中。
延平道中
作者：谢荣埭
朝代：清

秋色凌霜老，秋声挟雨浓。乱山黄叶路，古寺白云钟。渡口添新涨，城牙绕碧峰。待时藏宝剑，未可化为龙。
和周芸皋师《雪后登黄鹤楼》韵·其一
作者：谢菼
朝代：清
体裁：五言律诗

大江荡胸臆，残雪煮茶红。幻影尚摹鹄，新诗还印鸿。神仙霄汉近，怀抱古今同。欲拟梁园赋，含豪瞩远空。
和周芸皋师《雪后登黄鹤楼》韵·其二
作者：谢菼
朝代：清
体裁：五言律诗

万瓦砌琼玉，红霞流断红。炊烟横去鸟，雪影恋归鸿。笔搁肯相让，吟成难与同。梅花飞已尽，把笛寄遥空。
大风偕紫庭同年登黄鹤楼望江·其一
作者：谢菼
朝代：清
体裁：古风

白浪排半空，势欲挟江走。一叶忽飞来，起伏波中久。倾侧时见底，篷桨更何有？性命等鸿毛，鸿毛尚轻否？旁观坐叹息，欲语还缄口。
大风偕紫庭同年登黄鹤楼望江·其三
作者：谢菼
朝代：清
体裁：古风

我年过三十，所历皆坦途。力薄胆未坚，往往多疏虞。壮哉晋宗悫，万里能长驱。修短不足计，竟自忘江湖。以此策勋名，矫矫真丈夫。
大风偕紫庭同年登黄鹤楼望江·其二
作者：谢菼
朝代：清
体裁：古风

地以上皆水，水以上皆天。天水浑一色，微微划苍烟。鸟从烟云出，飞渡何翛然？人生无羽翼，心往足不前。
大风偕紫庭同年登黄鹤楼望江·其四
作者：谢菼
朝代：清
体裁：古风

风从空穴来，遇物物皆损。孤塔矗江边，微荡波中影。塔如哑然笑，客容何太猛？静以镇群动，于焉发深省。回首望同游，危坐衣冠整。
柏坪同年招游黄鹤楼即赋
作者：谢菼
朝代：清
体裁：古风

古今一石才，子建得八斗。古今一枝笔，独在青莲手。自从搁向黄鹤楼，纷纷儿子不足数。季常意气何淩云，高摘星辰悬两肘。几从天半问黄鹤，忘却文伟是谁某。拍肩挹袖四五人，雄文一一拟韩柳。就中谢客兴更豪，狂歌不必饮多酒。时或填词学柳七，不肯读书学欧九。量材自谓灵运翁，清发又说宣城守。得来奇句可惊人，合教太白再低首。临风高唱壁上诗，虚无帝座能通否？此楼不止百尺高，俯瞰大江东去波涛走。
陕西两湖会馆联
作者：谢葆灵
朝代：清
体裁：联

三辅滞书邮，落木秋风衡岳雁；两湖话土物，桃花春水武昌鱼。
七月中旬从寿兴沙月夜渡江
作者：谢蕙
朝代：清

江行舟不定，永夜睡频惊。世乱诗书贱，时危骨肉轻。云迷扬子渡，梦绕暨阳城。叹息身徒在，栖栖泪欲倾。
七月十二日由张王港至永乐桥，同裕昌孙作
作者：谢蕙
朝代：清

荻芦瑟瑟柳毵毵，此日逃生已不堪。莫向港头高处望，乡山都在大江南。
仲春病中柬赵伯乔
作者：谢蕙
朝代：清

元宵已过强支持，叹息流光去若驰。热客不来贫始见，方书多伪病才知。天催淑景风初暖，手植春花雨乍滋。二十馀年一弹指，此身虚度太平时。
再哭燕熙七弟
作者：谢蕙
朝代：清

前年虏骑到蓉城，闻尔妻拿未北行。地逼烽烟何异死，魂来梦寐尚如生。时危那识诗书业，道远深惭骨肉情。昔日雁行今剩几，不堪回首泪纵横。
冬夜不寐
作者：谢蕙
朝代：清

月照疏棂静，灯残暗坠红。寒深茶有味，病久药无功。嘹呖遥天雁，悠扬远寺钟。更长浑不寐，万虑一时空。
同王柳村徵君谒阮芸台制军，谈宴竟日，并撰“鸾凤一门才尽美，芝兰千载姓犹馨”楹联以赠。过蒙奖。借赋此志感二首
作者：谢蕙
朝代：清

尚书雅意招寒畯，许谒龙门礼尽删。为诵桃花诗句好，不教沦落在人间。叹息乌衣巷久非，兰葩芝草亦清凄。许燕大笔调元手，重为寒门一品题。
同王柳村徵君谒阮芸台制军，谈宴竟日，并撰“鸾凤一门才尽美，芝兰千载姓犹馨”楹联以赠。过蒙奖。借赋此志感二首·其一
作者：谢蕙
朝代：清

尚书雅意招寒畯，许谒龙门礼尽删。为诵桃花诗句好，不教沦落在人间。
同王柳村徵君谒阮芸台制军，谈宴竟日，并撰“鸾凤一门才尽美，芝兰千载姓犹馨”楹联以赠。过蒙奖。借赋此志感二首·其二
作者：谢蕙
朝代：清

叹息乌衣巷久非，兰葩芝草亦清凄。许燕大笔调元手，重为寒门一品题。
吴门归棹晚泊九龙山下
作者：谢蕙
朝代：清

千古梁溪路，閒行散客愁。松杉山市晚，钟鼓寺门秋。塔影云端迥，泉声石罅流。平生喜游览，到此又勾留。
哭燕熙七弟
作者：谢蕙
朝代：清

记曾虏骑来江上，尔正东行我北游。此日追思犹一瞬，当时话别已千秋。仓箱告匮家全毁，妻子号寒鬼亦愁。欲指君山南向去，那堪烽火阻归舟。
嘲牡丹
作者：谢蕙
朝代：清

春风乍发露初滋，魏紫姚黄各一枝。莫倚阑干誇富贵，可知开落不多时。
壬戌二月将赴通州，先寄从子锦文
作者：谢蕙
朝代：清

天狼南望尚光芒，何日乘潮返故乡。七秩已过犹作客，三年未去类投荒。春风襆被琅山路，明月牙旗雉水航。莫讶残诗谁与订，好同阿买细相商。
寄怀湘潭刘二公子若桂云房相国子
作者：谢蕙
朝代：清

忆昔年俱小，追随大雅堂。诗书朝共几，风雨夜连床。莽莽江湖远，悠悠日月长。题笺凭去雁，珍重寄衡阳。
寄怀钱亦士大令剑南四首
作者：谢蕙
朝代：清

千里瑶华寄岁寒，酴醾开到又春阑。诗人自古伤离别，渭北江东一例看。砚席曾同墨水香，交游少小最难忘。自伤蒲柳凋零易，不但眉愁更鬓苍。目极巴云意惨悽，七年江上送轮蹄。双凫本是王桥履，还向长安日下飞。行踪叹我类萍漂，欲寄相思雁影遥。记否朝宗门外路，青衫别泪未曾消。
寄怀钱亦士大令剑南四首·其一
作者：谢蕙
朝代：清

千里瑶华寄岁寒，酴醾开到又春阑。诗人自古伤离别，渭北江东一例看。
寄怀钱亦士大令剑南四首·其三
作者：谢蕙
朝代：清

目极巴云意惨悽，七年江上送轮蹄。双凫本是王桥履，还向长安日下飞。
寄怀钱亦士大令剑南四首·其二
作者：谢蕙
朝代：清

砚席曾同墨水香，交游少小最难忘。自伤蒲柳凋零易，不但眉愁更鬓苍。
寄怀钱亦士大令剑南四首·其四
作者：谢蕙
朝代：清

行踪叹我类萍漂，欲寄相思雁影遥。记否朝宗门外路，青衫别泪未曾消。
己巳重九日，同伯乔游虞山
作者：谢蕙
朝代：清

揽胜逢佳日，行吟意自閒。楼台全近水，城郭半依山。荻港经霜白，枫林映日殷。何时结茅舍，同往画图间。
庚申七月十一日由寿兴沙渡江泊舟叚山下
作者：谢蕙
朝代：清
体裁：七言绝句

江头系缆夕阳殷，一簇峰峦碧浪间。莫笑此山风景少，明朝北去已无山。
庚申七月十一日由寿兴沙渡江泊舟叚山下
作者：谢蕙
朝代：清

江头繫缆夕阳殷，一簇峰峦碧浪间。莫笑此山风景少，明朝北去已无山。
敝裘
作者：谢蕙
朝代：清

蒙茸毛质已全非，寒夜披来暖亦微。不敢更思狐貉厚，有人还未着棉衣。
春草斋遣兴
作者：谢蕙
朝代：清

久甘冷澹作生涯，閒倚阑干感岁华。一架蔷薇高似屋，几丛芍药烂于霞。梵香缱绻思前哲，赌墅风流忆故家。我比张衡愁更甚，春衣人瘦饭难加。
暨阳书院呈李申耆先生
作者：谢蕙
朝代：清

夫子居官日，循良众所闻。青门仍托业，白首尚论文。濂洛渊源合，诗书甲乙分。自惭才学陋，款接荷殷勤。
登焦山绝顶
作者：谢蕙
朝代：清

大海矗双峰，登临兴不穷。置身天地外，放眼水云中。仙境初疑接，尘心到此空。焦公遗像在，千古仰高风。
石庄春夜思乡
作者：谢蕙
朝代：清

客里淹留强自宽，兵戈扰攘欲归难。山河破碎诗书废，痛绝今宵梦裹看。
石庄秋夜有感
作者：谢蕙
朝代：清

赁得荒庄屋数椽，无多家具亦萧然。亲朋总被兵戈扰，生死犹凭道路传。寓舍自存新井灶，乡园已隔几山川。愁来无暇摊吟卷，夜仰金天月正圆。
秋日得萧蔚村摄县篆信却寄
作者：谢蕙
朝代：清

万里遥相望，黄花两地开。人从江上别，书自岭南来。酌水昭清德，烹鲜骋妙才。功名由此立，期尔上云台。
自述
作者：谢蕙
朝代：清

三十今过二，清贫兴转赊。秋来惟种菊，客到始烹茶。书画情犹恋，田园计总差。乌衣才未称，惭愧说名家。
过暨阳书院追悼申耆先生
作者：谢蕙
朝代：清

夫子论文地，重来倍黯然。空阶曾种竹，涸沼旧存莲。大业千秋在，高名四海传。钟期今已渺，凄绝伯牙弦。
送徐萼堂母舅之剑南
作者：谢蕙
朝代：清

垂老客诸侯，将离复挽舟。深怜凶岁苦，独向远乡游。雪岭书难寄，蚕丛路易愁。月明如有意，相照水边楼。
重游栖霞寺
作者：谢蕙
朝代：清

为爱秋山好，重来叩梵宫。齐梁遗树在，风雨古陵空。径仄草潜合，崖攲泉暗通。还从最高处，看取晚霞红。
挽彭玉麟联
作者：谢诗才
朝代：清
体裁：联

伟绩佐中兴，曾左功名堪并峙；惟公足千古，衡岳灵爽式凭依。
小园
作者：谢调元
朝代：清

微雨过荒园，葱翠如膏沐。春池长鱼苗，生意一何速。乱石上青苔，层阴下乔木。朝暾乾鹊鸣，夕烟倦羽宿。开门足静观，聊以娱心目。
晚春卧病
作者：谢调元
朝代：清

相怜祗贫病，此语信非诬。风捲林花入，春归庭草芜。小蜂才护蜜，新燕又将雏。二竖何时退，呼儿看药炉。
贺张百熙60寿联
作者：谢远涵
朝代：清
体裁：联

后稷周公，来兴吾国；松乔彭祖，与辅为邻。
赠友兼规劝联
作者：谢逢源
朝代：清
体裁：联

欲挽银河问消息；莫拈珠露说因缘。
一枝山房见新月
作者：谢道承
朝代：清

墙角光仍隐，檐牙淡欲流。葛衣凉似水，板屋静于秋。山鬼吊灯暝，林鸦绕树幽。关河同一照，惆怅此淹留。
冬笋
作者：谢道承
朝代：清

苍岩郁寒姿，先雷蓄孤劲。砯崖冻壑中，气盛萌欲迸。譬诸君子心，虚直含至性。胚胎何坚贞，节目自苞孕。长镵雪外携，斸取雪没胫。清幽兰比德，洁白玉同莹。品格远膏腴，烹饪戒饾钉。莫嫌滋味薄，能使襟怀净。试看山林人，萧然祛俗病。
承晨昏省侍太夫人，必诘问史事，或对稍延，诃责随之，今不复闻矣
作者：谢道承
朝代：清

儿来前，自尧经今凡几年。儿强记，自尧经今凡几帝。儿时应对稍逡巡，母颜变色旋恚嗔：陈箧孙志学人责，稽古胡不如妇人？吁嗟乎！母言在耳，儿颜犹泚。安得我母常嗔儿常泚，于今劝学无闻矣。
秋宵不寐重读莘田题砚诸制怆然有怀
作者：谢道承
朝代：清

遍踏蛮溪琬琰空，诗人笔墨尚熊熊。文昌乐府三千首，谁为修书李浙东。牂牁一叶下闽江，十砚萧然锁夜窗。起剔秋釭拜东野，寒风袭袭影幢幢。
秋宵不寐重读莘田题砚诸制怆然有怀·其一
作者：谢道承
朝代：清

遍踏蛮溪琬琰空，诗人笔墨尚熊熊。文昌乐府三千首，谁为修书李浙东。
秋宵不寐重读莘田题砚诸制怆然有怀·其二
作者：谢道承
朝代：清

牂牁一叶下闽江，十砚萧然锁夜窗。起剔秋釭拜东野，寒风袭袭影幢幢。
送友南归口占
作者：谢道承
朝代：清

亲老偏为客，家贫却在官。百端俄顷集，岂独别离难。
释褐谒文庙
作者：谢道承
朝代：清

六经原不为科名，爵判天人在此行。今日瓣香分献后，驱车归去自分明。
吴中感兴
作者：谢遵王
朝代：清

两月金阊住，听残《白纻歌》。山惟洞庭好，春是虎丘多。良觌故人远，乡心寒食过。舵楼闲倚望，渺渺奈愁何？
枕上
作者：谢遵王
朝代：清

帘幕微风入，轻寒枕篥侵。梦多通夜恶，病觉隔年深。簌簌灯花坠，寥寥戍鼓沉。寒蛩偏恋我，床下和哀吟。
望晴
作者：谢邦佑
朝代：清
体裁：七言律诗

漠漠愁云四望垂，终朝带湿锁荆扉。护苔准备闲花落，垂幕堤防燕子飞。一点白来鸥荡漾，数行青处柳依稀。清风好为收残雨，着我晴溪理钓矶。
理发
作者：谢采蘩
朝代：清

镜里乌丝两鬓堆，一梳万缕便齐开。问侬底事松如许，曾浸三宵海水来。
东皋
作者：谢重辉
朝代：清

投种须及时，大率谷雨前。良农知时节，夙驾来中田。仓庚鸣向我，翔集立南阡。似谓耕耨苦，劝我暂息肩。浮云从北来，细雨润前川。富足虽未期，饱食庶终年。
中庭
作者：谢重辉
朝代：清

绿阴不须期，日出临户牖。空翠侵衣襟，坐来遍左右。夏屋匪我存，而况贵与富。但收十斛麦，易酒招亲旧。礼失求诸野，无宁理笾豆。相逢争席罢，便谭桑麻茂。依依情既真，留连惟卜昼。可怜世上人，斯乐谁能究。
九月十日子纶员外招同诸公东河泛舟作歌
作者：谢重辉
朝代：清
体裁：古风

长安终日苦束缚，骑马乘閒聊作达。扑面尘埃少颜色，兴尽俗情竟难脱。吾友田生称好奇，半载水衡困轇轕。秋深度支官粟完，邀我共看秋涛阔。青帘白舫趁风日，鸣锣打鼓寻幽豁。座中主客尽名士，乘河歌笑吟须捋。岸头老树势杈枒，洲边鹅鹳相叫聒。闸穷更易千斛舟，回望奔流如箭筈。云霾浪打恼龙眠，时有鱼舠来一抺。田生频呼官醪出，倚栏大叫神飞越。日斜醉剧从归棹，更上危厓俛鸧鸹。吾徒本是疏散人，一官转使幽怀割。何不掉首去风尘，閒傍清流洗铜钵。
喜阮亭携孙酂下榻西堂
作者：谢重辉
朝代：清
体裁：七言律诗

瓦雀连朝聒敝庐，故人小住慰穷居。白头兄弟身无恙，绕膝孙枝玉不如。把酒倦谈当世务，挑灯喜勘已残书。年来废学唯疏放，此日逢君重起予。
夏日偶至山姜村因过渔唱轩寻造蒙斋侍郎墓次感旧述事
作者：谢重辉
朝代：清

柳老莺残打麦时，望中院落起人思。萧闲山馆沈蛛网，曲折回廊上兔丝。抚景不堪长恋恋，感知聊为去迟迟。回头胜迹今成梦，吻喝何因共一卮。丈四高坟宿草深，初栽松柏已成阴。丰碑颇悉生前事，誓墓微徵死后心。雄辨思来犹约略，风仪无计可追寻。三年留得生刍在，腹痛谁知忍到今。
夏日偶至山姜村因过渔唱轩寻造蒙斋侍郎墓次感旧述事·其一
作者：谢重辉
朝代：清

柳老莺残打麦时，望中院落起人思。萧闲山馆沈蛛网，曲折回廊上兔丝。抚景不堪长恋恋，感知聊为去迟迟。回头胜迹今成梦，吻喝何因共一卮。
夏日偶至山姜村因过渔唱轩寻造蒙斋侍郎墓次感旧述事·其二
作者：谢重辉
朝代：清

丈四高坟宿草深，初栽松柏已成阴。丰碑颇悉生前事，誓墓微徵死后心。雄辨思来犹约略，风仪无计可追寻。三年留得生刍在，腹痛谁知忍到今。
岁暮绝句
作者：谢重辉
朝代：清

小槽新压胜流霞，斟酌鸡钟酒浪斜。漫笑醉余无个事，胆瓶亲插水仙花。映阶残雪尚辉光，一笑柴门掩夕阳。屋角梅花争破腊，夜阑消受下风香。摊书卓午纸窗明，遣兴新诗又早成。卖却巾车赢岁事，深居不用叹徒行。四壁残镫一乐窝，萧然独坐鬓成皤。较量故旧无多在，休怪门前有雀罗。
岁暮绝句·其一
作者：谢重辉
朝代：清

小槽新压胜流霞，斟酌鸡钟酒浪斜。漫笑醉余无个事，胆瓶亲插水仙花。
岁暮绝句·其三
作者：谢重辉
朝代：清

摊书卓午纸窗明，遣兴新诗又早成。卖却巾车赢岁事，深居不用叹徒行。
岁暮绝句·其二
作者：谢重辉
朝代：清

映阶残雪尚辉光，一笑柴门掩夕阳。屋角梅花争破腊，夜阑消受下风香。
岁暮绝句·其四
作者：谢重辉
朝代：清

四壁残镫一乐窝，萧然独坐鬓成皤。较量故旧无多在，休怪门前有雀罗。
春来
作者：谢重辉
朝代：清

春来何所事，依然耽琴书。亲昵稀来往，人事欣无馀。我身既暇懒，我性日益疏。时从池上酌，往往临清渠。春山到眼前，好风遍庭除。碧柳渐覆井，苍松郁不舒。时鸟解人怜，相向各自如。因之坐松下，日暮倾一壶。
桑
作者：谢重辉
朝代：清

我昔闻诸葛，园林遍种桑。吾宅才五亩，墙下亦成行。不爱椹子垂，爱此远枝扬。浓阴日夕佳，常在吾庐旁。五岳老难游，对此可徜徉。鸣鸠忽高飞，三嗅入斜阳。
王子干过访
作者：谢重辉
朝代：清

汝貌惊如此，吾衰复若何。梳头怜白发，裹足避青莎。故友贻书少，新知下石多。幽栖正愁绝，喜见子犹过。
萱草
作者：谢重辉
朝代：清

老去恒内省，不惧兼不忧。闲种萱草花，时得览芳柔。晓看迎露放，暮看逐风收。才兹旦暮间，已如四运周。孰云忘忧草，遇目转添愁。不如忘形骸，任彼岁月流。
覛土
作者：谢重辉
朝代：清

洛居三十载，田事久生疏。今日值农祥，荷锸出吾庐。阳回散余冱，土膏脉发初。活活野泉响，暧暧林光舒。缅维少壮时，终垡力有馀。于今双鬓改，未垦先踌躇。欲省躬耕劳，又虑廪空虚。先王省风土，布施遍里闾。此政久已息，周览多荒芜。安得还古昔，家家恒裕如。
读双江倡和集作·其一
作者：谢重辉
朝代：清
体裁：七言绝句

抹丽芳兰次第开，使君花底放船回。寻常苦抱名山癖，便为双江也合来。
读双江倡和集作·其二
作者：谢重辉
朝代：清
体裁：七言绝句

卧阁閒吟日欲斜，寻幽时过野人家。极知览眺多佳句，偏爱青山出菜花。
过大木宅有感
作者：谢重辉
朝代：清

风掩蓬门旧宅荒，就中何处最凄凉？停车不见吟红药，驻马惟看种白杨。栋宇凋残嗟向秀，图书零落感文昌。可怜满箧雕龙赋，未得生前动汉皇。
适野
作者：谢重辉
朝代：清

适野听鸣禽，轻装冒朝旭。怡然接春晖，遂纵千里目。迢迢东皋田，葱葱北林木。黄鸟忽中出，交交相追逐。侧耳慰好音，轻风吹初服。回顾田舍人，农书老犹读。无怪沮溺辈，经年事耕牧。我欲叩其端，白云掩茅屋。
郭中丞枉驾北园
作者：谢重辉
朝代：清

中丞小驷造岩荆，问柳穿塍到草亭。荒径经时园鸟看，胡床谈旧野人听。苍生原未忘安石，白帽无烦羡管宁。地僻郊遐人迹少，何期忽睹少微星。
集字联
作者：谢重辉
朝代：清
体裁：联

九十时光三五月；高卑地位古今人。
集字联
作者：谢重辉
朝代：清
体裁：联

立身未敢居平等；得志须当理大端。
五妃墓
作者：谢金銮
朝代：清

厓山一块肉无存，荒陇萧萧古墓昏。水国有魂追帝子，交衢无计脱王孙。秋风乱冢红夷塞，落日寒潮赤嵌门。留得东南残碣在，故宫花草向谁论。
台湾竹枝词
作者：谢金銮
朝代：清

兴观群怨总情移，溱洧淫哇亦系思。底事删篇馀十五，蛮风曾不入声诗。轻飙二八水无波，南汕潮来北汕过。携酒安平呼晚渡，一桅斜日蜑船歌。水仙宫外近黄昏，迤北斜看第几鲲。潮信来特沙卤白，乱星渔火簇城门。里差经纬问周髀，合朔哉生有异宜。廿八宵中明月影，弯弯初二见蛾眉。封家来去总无因，五两频烦问水滨。暑月看人帆势好，西风吹上七鲲身。马迹牛洼辙路交，草场墟市数衡茅。分明一带邳州道，杨柳年来换竹苞。轧轧车声搅梦残，高城晓色迫人寒。朦胧客枕曾惊记，五月呼驴出泰安。泉漳一苇便行舟，客侣汀州及广州。聚水浮萍原是絮，浪花身世竟悠悠。指甲花香压髻鬖，蛮娘情语夜喃喃。泥人梦里含鸡舌，一椀槟榔出枕函。妹家门倚绿珊瑚，毒汁沾人合烂肤。愁说郎来行径熟，丫斜卷口月模糊。红灯罩壁掠宫鸦，一寸香藤浣齿牙。帘影沉沉人未至，二更呼买市头花。叠雪霏霏透体凉，轻衫团扇坠珠香。儿家夫婿怜温软，乱剪春纱含裤裆。木棉宜种海边多，可奈纤纤素手何。姊妹频年刀剪样，教侬红肉映轻罗。金钱花发为郎攀，落尽金钱郎未还。不敢语郎乡士事，瘴云遮断望夫山。腥红苦李出林迟，钗朵盘兼小荔支。番蒜摘残龙眼熟，满街斜日卖黄藜。午盘堆遍地波罗，粒粒鸡心已破窠。凤尾萧疏纤子落，一肩绿箬倩蛮婆。豆荚花开落地生，铜缸膏火万家明。䕸灰犹作春畦粪，广注周官土化名。萧萧蔗尾起秋声，万灶甜浆煮作饧。枯槁莫嫌同嚼蜡，一春薪炭彻秋晴。港口船回海气腥，参差鱼族有奇形。团头缩项浑难识，欲补人间五雅经。风味初尝到竹蛏，江瑶应与共功名。豆芽琐琐徒纤薄，菉笋开厨试蚌羹。日日香泥点竹扉，一双燕子避人飞。村寮亦有评花处，自荷春锄种紫薇。南郊东转路丫叉，斜日缘成到法华。暂得托身无上地，小西天外见昙花。深树丛篁踞石床，竹溪寺后午阴凉。山风响动祇园木，恰落高林檨子黄。不事耘锄乱插田，条条溪涧自成川。水云六月鱼鳞雨，斗米何曾值百钱。东头地与士番联，处处膏腴未垦阡。日霁遥岑堪眺望，千章材木翠连天。寰中更自有仙洲，多恐蹉跎未肯求。欲向阳光寻福地，鸡笼山转海东头。圣人谋庶先筹富，此地全须用教先。礼义分明廉耻重，海邦仓廪本天然。频年海上寇张弧，香老芝龙总未诛。辛苦东宁贤太守，自捐资斧伐萑苻。呱呱赤子勃溪啼，求牧今难与古齐。何处红灯书县宰，春风弦管五条街。蹉跌游戎血战情，郎官念念为苍生。何妨塞却狼机口，垒土新来变铁城。木城百雉海东隅，危难方知伟丈夫。恶耗翻成名节在，万金为汝市头颅。
台湾竹枝词·其一
作者：谢金銮
朝代：清

兴观群怨总情移，溱洧淫哇亦系思。底事删篇馀十五，蛮风曾不入声诗。
台湾竹枝词·其七
作者：谢金銮
朝代：清

轧轧车声搅梦残，高城晓色迫人寒。朦胧客枕曾惊记，五月呼驴出泰安。
台湾竹枝词·其三
作者：谢金銮
朝代：清

水仙宫外近黄昏，迤北斜看第几鲲。潮信来特沙卤白，乱星渔火簇城门。
台湾竹枝词·其三十
作者：谢金銮
朝代：清

蹉跌游戎血战情，郎官念念为苍生。何妨塞却狼机口，垒土新来变铁城。
台湾竹枝词·其三十一
作者：谢金銮
朝代：清

木城百雉海东隅，危难方知伟丈夫。恶耗翻成名节在，万金为汝市头颅。
台湾竹枝词·其九
作者：谢金銮
朝代：清

指甲花香压髻鬖，蛮娘情语夜喃喃。泥人梦里含鸡舌，一椀槟榔出枕函。
台湾竹枝词·其九
作者：谢金銮
朝代：清
体裁：词

指甲花香压髻鬖，蛮娘情语夜喃喃。泥人梦里含鸡舌，一碗槟榔出枕函。
台湾竹枝词·其二
作者：谢金銮
朝代：清

轻飙二八水无波，南汕潮来北汕过。携酒安平呼晚渡，一桅斜日蜑船歌。
台湾竹枝词·其二十
作者：谢金銮
朝代：清

风味初尝到竹蛏，江瑶应与共功名。豆芽琐琐徒纤薄，菉笋开厨试蚌羹。
台湾竹枝词·其二十一
作者：谢金銮
朝代：清

日日香泥点竹扉，一双燕子避人飞。村寮亦有评花处，自荷春锄种紫薇。
台湾竹枝词·其二十七
作者：谢金銮
朝代：清

圣人谋庶先筹富，此地全须用教先。礼义分明廉耻重，海邦仓廪本天然。
台湾竹枝词·其二十三
作者：谢金銮
朝代：清

深树丛篁踞石床，竹溪寺后午阴凉。山风响动祇园木，恰落高林檨子黄。
台湾竹枝词·其二十九
作者：谢金銮
朝代：清

呱呱赤子勃溪啼，求牧今难与古齐。何处红灯书县宰，春风弦管五条街。
台湾竹枝词·其二十二
作者：谢金銮
朝代：清

南郊东转路丫叉，斜日缘成到法华。暂得托身无上地，小西天外见昙花。
台湾竹枝词·其二十五
作者：谢金銮
朝代：清

东头地与士番联，处处膏腴未垦阡。日霁遥岑堪眺望，千章材木翠连天。
台湾竹枝词·其二十八
作者：谢金銮
朝代：清

频年海上寇张弧，香老芝龙总未诛。辛苦东宁贤太守，自捐资斧伐萑苻。
台湾竹枝词·其二十六
作者：谢金銮
朝代：清

寰中更自有仙洲，多恐蹉跎未肯求。欲向阳光寻福地，鸡笼山转海东头。
台湾竹枝词·其二十四
作者：谢金銮
朝代：清

不事耘锄乱插田，条条溪涧自成川。水云六月鱼鳞雨，斗米何曾值百钱。
台湾竹枝词·其五
作者：谢金銮
朝代：清

封家来去总无因，五两频烦问水滨。暑月看人帆势好，西风吹上七鲲身。
台湾竹枝词·其八
作者：谢金銮
朝代：清

泉漳一苇便行舟，客侣汀州及广州。聚水浮萍原是絮，浪花身世竟悠悠。
台湾竹枝词·其六
作者：谢金銮
朝代：清

马迹牛洼辙路交，草场墟市数衡茅。分明一带邳州道，杨柳年来换竹苞。
台湾竹枝词·其十
作者：谢金銮
朝代：清

妹家门倚绿珊瑚，毒汁沾人合烂肤。愁说郎来行径熟，丫斜卷口月模糊。
台湾竹枝词·其十一
作者：谢金銮
朝代：清

红灯罩壁掠宫鸦，一寸香藤浣齿牙。帘影沉沉人未至，二更呼买市头花。
台湾竹枝词·其十七
作者：谢金銮
朝代：清

豆荚花开落地生，铜缸膏火万家明。䕸灰犹作春畦粪，广注周官土化名。
台湾竹枝词·其十三
作者：谢金銮
朝代：清

木棉宜种海边多，可奈纤纤素手何。姊妹频年刀剪样，教侬红肉映轻罗。
台湾竹枝词·其十九
作者：谢金銮
朝代：清

港口船回海气腥，参差鱼族有奇形。团头缩项浑难识，欲补人间五雅经。
台湾竹枝词·其十二
作者：谢金銮
朝代：清

叠雪霏霏透体凉，轻衫团扇坠珠香。儿家夫婿怜温软，乱剪春纱含裤裆。
台湾竹枝词·其十五
作者：谢金銮
朝代：清

腥红苦李出林迟，钗朵盘兼小荔支。番蒜摘残龙眼熟，满街斜日卖黄藜。
台湾竹枝词·其十八
作者：谢金銮
朝代：清

萧萧蔗尾起秋声，万灶甜浆煮作饧。枯槁莫嫌同嚼蜡，一春薪炭彻秋晴。
台湾竹枝词·其十六
作者：谢金銮
朝代：清

午盘堆遍地波罗，粒粒鸡心已破窠。凤尾萧疏纤子落，一肩绿箬倩蛮婆。
台湾竹枝词·其十四
作者：谢金銮
朝代：清

金钱花发为郎攀，落尽金钱郎未还。不敢语郎乡士事，瘴云遮断望夫山。
台湾竹枝词·其四
作者：谢金銮
朝代：清

里差经纬问周髀，合朔哉生有异宜。廿八宵中明月影，弯弯初二见蛾眉。
塭岸桥
作者：谢金銮
朝代：清

浦溆溪洲好寄桡，诸罗旧县路迢迢。稻花香里湖菱熟，梦过扬州一半桥。
挽彭玉麟联
作者：谢金銮
朝代：清
体裁：联

武乡侯有王佐之才，尽瘁鞠躬，倘非我公，曷克臻此；范文正以天下为任，先忧后乐，噫微斯人，其谁与归。
檨
作者：谢金銮
朝代：清

篾络筠篮到处攒，黄金青玉乱堆盘。陂塘夏税争鱼市，园圃秋租补橘官。投老风情甘润滑，少年趣味太辛酸。儿家一碗蓬莱酱，待与神仙下箸餐。呼名谬与蒜同科，吮蜜含浆到口和。锦字旧从翻夹漈，金刀今见剖如何。凉天晓市争坡早，斜日高林坠果多。不与长卿忧渴病，碧盂常并地波罗。
檨·其一
作者：谢金銮
朝代：清

篾络筠篮到处攒，黄金青玉乱堆盘。陂塘夏税争鱼市，园圃秋租补橘官。投老风情甘润滑，少年趣味太辛酸。儿家一碗蓬莱酱，待与神仙下箸餐。
檨·其二
作者：谢金銮
朝代：清

呼名谬与蒜同科，吮蜜含浆到口和。锦字旧从翻夹漈，金刀今见剖如何。凉天晓市争坡早，斜日高林坠果多。不与长卿忧渴病，碧盂常并地波罗。
纪捷
作者：谢金銮
朝代：清

太守将西渡，其言未必真。天聪明绝域，海国赖斯人。隐慑无形患，初回有脚春。瀛壖百万口，造物岂非仁。昔日王巢贼，频年赤嵌城。竹围坚似铁，壮士喜为兵。马首唯予望，牛皮不战平。至今杨大眼，南北有威名。东转鸡笼外，其名蛤仔难。蚕丛惊地裂，蛇瘴逼天寒。蛮獠春旂出，儿童竹马看。昆崙三鼓夺，未似此行欢。羽檄传天外，须臾离海东。旧棠依召伯，新稻赋张公。天意无私覆，边防有异功。谁将军国事，为达帝王聪。
纪捷·其一
作者：谢金銮
朝代：清

太守将西渡，其言未必真。天聪明绝域，海国赖斯人。隐慑无形患，初回有脚春。瀛壖百万口，造物岂非仁。
纪捷·其三
作者：谢金銮
朝代：清

东转鸡笼外，其名蛤仔难。蚕丛惊地裂，蛇瘴逼天寒。蛮獠春旂出，儿童竹马看。昆崙三鼓夺，未似此行欢。
纪捷·其二
作者：谢金銮
朝代：清

昔日王巢贼，频年赤嵌城。竹围坚似铁，壮士喜为兵。马首唯予望，牛皮不战平。至今杨大眼，南北有威名。
纪捷·其四
作者：谢金銮
朝代：清

羽檄传天外，须臾离海东。旧棠依召伯，新稻赋张公。天意无私覆，边防有异功。谁将军国事，为达帝王聪。
赤嵌荔支词
作者：谢金銮
朝代：清

晚凉树树落晴岚，满郭山光海气含。草履葛衫葵叶扇，为寻荔子过城南。半熟含青市百枚，名园高树曲城隈。山翁呜咽言情事，曾见黄巢劫火灰。厦瓤细核竹丝笼，摘得钗头颗几丛。谁与端明摹拓本，一编添谱海东红。红罗仙子下瑶台，斋馆春风席上回。便与赤嵌书地产，此行端为荔支来。
赤嵌荔支词·其一
作者：谢金銮
朝代：清

晚凉树树落晴岚，满郭山光海气含。草履葛衫葵叶扇，为寻荔子过城南。
赤嵌荔支词·其三
作者：谢金銮
朝代：清

厦瓤细核竹丝笼，摘得钗头颗几丛。谁与端明摹拓本，一编添谱海东红。
赤嵌荔支词·其二
作者：谢金銮
朝代：清

半熟含青市百枚，名园高树曲城隈。山翁呜咽言情事，曾见黄巢劫火灰。
赤嵌荔支词·其四
作者：谢金銮
朝代：清

红罗仙子下瑶台，斋馆春风席上回。便与赤嵌书地产，此行端为荔支来。
郑六亭先生同游法华寺
作者：谢金銮
朝代：清

避炎无计作逃奔，日日邀人款寺门。世事竟须从佛化，古人幸得到今论。断虹残雨南湖院，粥鼓茶香梦蝶园。赖有郑虔歌当泣，灯前霁月上修垣。
雷阳遗事
作者：谢金銮
朝代：清

行李萧萧担一肩，有人踪迹似前贤。倩渠摹得云林笔，一幅溪藤淡墨传。匹马孤栖最可怜，瘴云漠漠海连天。微闻父老咨嗟语，此事蹉跎百廿年。
雷阳遗事·其一
作者：谢金銮
朝代：清

行李萧萧担一肩，有人踪迹似前贤。倩渠摹得云林笔，一幅溪藤淡墨传。
雷阳遗事·其二
作者：谢金銮
朝代：清

匹马孤栖最可怜，瘴云漠漠海连天。微闻父老咨嗟语，此事蹉跎百廿年。
鲫鱼潭有作
作者：谢金銮
朝代：清

层城晓出度岩扃，喜见潭光照眼青。烟树人家湖上店，沙洲官澳渡边亭。山从乌顶分东郡，水到鲲身达北溟。但说鲫鱼鳞甲薄，一天风雨是龙灵。形役劳劳总未休，此心空有买山求。鸱夷湖外思浮宅，钴鉧潭西赋小邱。蛮女紫菱归棹晚，溪翁红鲫放笭秋。淳风如此真堪乐，不悔他乡汗漫游。
鲫鱼潭有作·其一
作者：谢金銮
朝代：清

层城晓出度岩扃，喜见潭光照眼青。烟树人家湖上店，沙洲官澳渡边亭。山从乌顶分东郡，水到鲲身达北溟。但说鲫鱼鳞甲薄，一天风雨是龙灵。
鲫鱼潭有作·其二
作者：谢金銮
朝代：清

形役劳劳总未休，此心空有买山求。鸱夷湖外思浮宅，钴鉧潭西赋小邱。蛮女紫菱归棹晚，溪翁红鲫放笭秋。淳风如此真堪乐，不悔他乡汗漫游。
和濮姬香畹芝兰叹
作者：谢锡勋
朝代：清

湘桥多明月，鳄渡易秋风。风月结为邻，妾居在其中。妾居本无定，浮家在六篷。有时学摇橹，无事理钓筒。阿母弃妾身，坠入烟花丛。香兰同从草，宣父恨无穷。
得雨亭题壁
作者：谢锡朋
朝代：清

词人遗迹已零星，山水功名剩小亭。遮护百年来往客，不愁苦雨压江青。
梅岭·其二
作者：谢锡朋
朝代：清

惯将双屐作生涯，浅水疏篱小住家。自笑得居香雪里，读书倦后便看花。
梅岭之ㄧ
作者：谢锡朋
朝代：清

无佳山水寄吟身，赢得风光在小春。楼外梅花梅外路，不时驴背有诗人。
秋闱后登乌石山
作者：谢锡朋
朝代：清

插云高阁控神州，午后来登最上头。斜日西沉鸦背紫，大江东去海门秋。如山有约花应笑，与佛无缘客不留。多谢僧雏供茗惯，为淹题句镇江楼。自携书剑走天涯，岁岁重阳不在家。一笑独斟茆店酒，十年空负故园花。秋深水国归帆远，树老山城落雁斜。西指乡关重回首，一团云暗一层遮。
秋闱后登乌石山·其一
作者：谢锡朋
朝代：清

插云高阁控神州，午后来登最上头。斜日西沉鸦背紫，大江东去海门秋。如山有约花应笑，与佛无缘客不留。多谢僧雏供茗惯，为淹题句镇江楼。
秋闱后登乌石山·其二
作者：谢锡朋
朝代：清

自携书剑走天涯，岁岁重阳不在家。一笑独斟茆店酒，十年空负故园花。秋深水国归帆远，树老山城落雁斜。西指乡关重回首，一团云暗一层遮。
元朔山谒太元宫
作者：谢陛
朝代：清
体裁：七言律诗

振衣高叩碧琳宫，石磴盘虚曲曲通。仙仗绕庭临帝座，雄图控虏借神功。天垂北斗悬梯上，云压西山挂殿中。万里壮心思出塞，长驱青海欲从戎。
挽彭玉麟联
作者：谢陶
朝代：清
体裁：联

数载荷甄陶，结佩未能酬公德；中流失砥柱，伤心岂独感私恩。
挽曾国荃联
作者：谢陶
朝代：清
体裁：联

回天心于一炬，俾我复生，捧檄更承恩，三月暌违成永诀；当神州之陆沉，惟公再造，慈航何遽渺，千秋食报已无穷。
挽曾国荃联
作者：谢陶
朝代：清
体裁：联

数载荷培植深恩，方期阶草向荣，长身倚将军大树；一门膺畴咨重寄，讵料庭兰遽萎，又泪洒太傅遗墩。
挽曾纪泽联
作者：谢陶
朝代：清
体裁：联

出任皇华，入参政要，寅恭和协，洵与文正公相后先，方其衣钵付传，联步沙堤绵堂构；坦夫堪相，幼度能军，辰告吁谟，早为威毅伯所嘉许，何意台星遽殒，怆怀兰玉萎庭阶。
真子飞霜镜歌
作者：谢雪
朝代：清

斋中金石雅堪咏，宝匣初开窥古镜。谁人铸出碧菱花，一片清光月同净。真子作镜名飞霜，背铸梧桐栖凤凰。真子一去不复返，造象依然镜里藏。琳琅修竹戛清影，几上剑光明耿耿。破土龙孙解箨时，残春正暖何尝冷。更有莲花出小池，珠盘翠盖走灵龟。灵龟腹下成虚纽，好让丝绦系更垂。镜背下方有池水，上方云气飘飘起。顾兔天光照水光，千年不改常如此。真子披衣坐竹林，却当初夏弄瑶琴。七弦一拂动风雨，晴来忽激清商音。倏尔长空变凉节，破晓霜华霏玉屑。翡翠楼前片片明，鸳鸯瓦上丝丝结。此时寒逼衣袂轻，月残霜落更虚明。青铜内有古人在，琴上无声如有声。此镜千年圆不缺，真子为谁疑未决。若是山阴道上人，一舟相访霜如雪。
题石室藏书图
作者：谢雪
朝代：清

盥手披图看遗迹，图中石室神仙宅。卷轴参差叠六经，都是慈亲手所积。当日严亲游历时，慈亲彝训在书帷。自课四声通韵语，膝前把卷胜名师。敬睹遗容开泪目，依稀小榻依花木。秋庭新爽扇凉生，石室紬书随意读。幼学初资慈教成，壮学还因严训行。一品紫泥封诰后，圣人许说显亲名。
仙霞关用周栎园先生韵·其一
作者：谢震
朝代：清

窄径盘纡入乱峰，翠微深锁碧芙蓉。松关束隘风争卷，溪涨摧轮水废春。红叶煎茶供客话，绿筠书字记游踪。年来倦甚东西路，惟有看山眼未慵。
仙霞关用周栎园先生韵·其一
作者：谢震
朝代：清
体裁：七言律诗

窄径盘纡入乱峰，翠微深锁碧芙蓉。松关束隘风争卷，溪涨摧轮水废舂。红叶煎茶供客话，绿筠书字记游踪。年来倦甚东西路，惟有看山眼未慵。
仙霞关用周栎园先生韵·其三
作者：谢震
朝代：清

参差旗势万峰长，拟似孤云两角张。山骨锤幽窥石炭，瓜皮驶溜落松香。树间人语传空际，烟外钟声出上方。到此俗怀都涤尽，尘缨那用濯沧浪。
仙霞关用周栎园先生韵·其二
作者：谢震
朝代：清

关门凭眺蹑危途，怀古深嗟大厦扶。一旅亲提空忆李，三藩潜构实通吴。清江卷甲军飞迅，步障徵歌事有无。欲问兴亡旧时迹，夕阳惟对戍楼孤。
仙霞关用周栎园先生韵·其二
作者：谢震
朝代：清

关门凭眺蹑危途，怀古深嗟大厦扶。一旅亲提空忆李，三藩潜构实通吴。清江卷甲军飞迅，步障徵歌事有无。欲问兴亡旧时迹，夕阳惟对戍楼孤。参差旗势万峰长，拟似孤云两角张。山骨锤幽窥石炭，瓜皮驶溜落松香。树间人语传空际，烟外钟声出上方。到此俗怀都涤尽，尘缨那用濯沧浪。南山雨气北山通，薄霭孤村霁色昽。瓮霤窥天烟补隙，笕泉蓦涧木刳中。云根漏日前峰幻，磴脊缘霄左担工。剩有琴书余一束，年年泥爪认飞鸿。
仙霞关用周栎园先生韵·其四
作者：谢震
朝代：清

南山雨气北山通，薄霭孤村霁色昽。瓮霤窥天烟补隙，笕泉蓦涧木刳中。云根漏日前峰幻，磴脊缘霄左担工。剩有琴书余一束，年年泥爪认飞鸿。
得恭甫杭州书
作者：谢震
朝代：清

接来三月上旬书，读罢新诗感有余。《盐铁》漫听桓氏论，《治安》群笑贾生疏。参军蛮府嘲鸲鹆，措大荆州贱鲫鱼。壮志销沈只如此，相看白发己盈疏。
挽陈其美联
作者：谢震
朝代：清
体裁：联

身命轻尘乎，拼身家谋民国，民国未定，遽尔亡身，身虽亡，志犹在，况留将十百世馨香，惟无我乃常有我；死生平等耳，以死力争共和，共和垂成，偏遭惨死，死诚惨，心已甘，且赢得千万人哀悼，欲吊君转宜贺君。
核桃店早行
作者：谢震
朝代：清

秋风客子忙何太，孤馆残镫悄无赖。疲驴龁草吻有声，饥鼠拱镫眼全眯。京华年少多冠盖，中原匏落空尘壒。寒霜照影束衣带，残星坠水踏清濑。月黑深林鬼语悲，泥蟠石磴虎迹大。时惊短褐树丫挂，偏留余寐马头磕。运舛惟愁尘世隘，途穷早视死生泰。茅柴村店试浇春，初阳一线寒山外。
核桃店早行
作者：谢震
朝代：清
体裁：古风

秋风客子忙何太，孤馆残镫悄无赖。疲驴龁草吻有声，饥鼠拱镫眼全眯。京华年少多冠盖，中原匏落空尘壒。寒霜照影束衣带，残星坠水踏清濑。月黑深林鬼语悲，泥蟠石磴虎迹大。时惊短褐树桠挂，偏留余寐马头磕。运舛惟愁尘世隘，途穷早视死生泰。茅柴村店试浇春，初阳一线寒山外。
渔梁怀古
作者：谢震
朝代：清

四山合沓青巑岏，清溪一线流潺湲。战场中开五千步，蕲王曾此枭凶顽。呜呼靖康之耻胡可舍，大宝窃据侪元奸。禁苑锢闭理亦得，尚恨南内非天山。谁遣女将军，而达孟家蝉。临安城夜缒，瓜步江朝沿。一日三百三日千，江淮义旅浃旬集，铁券迫赐徒尔然。苗刘授首愤已雪，子雩议废宁非颠。古云孝薄厚于慈，今看慈薄孝可知。黄龙痛饮已触忌，建储之请胡为乎。格天阁中片纸出，夜半真堕长城师。清凉居士早知此，驴背青山看湖水。背嵬军散事无成，老卒看花叹晨起。
登凌霄台
作者：谢震
朝代：清

中夜清兴发，探幽散尘悃。本与青山邻，况兹良朋绻。褰裳蹑危梯，侧身陟层巘。苔滑露下深，天高云去远。俯首眺南溟，浪阔鱼龙偃。万古长鸿濛，凭谁问混沌。松风飒然至，众窍相往返。平野驱波涛，群山奔蜒蜿。震眩不可留，爽籁吹下坂。携手歌归来，柴门月色晚。
赠陈寿祺联
作者：谢震
朝代：清
体裁：联

石鼓岐阳搜戊午；银编宛委读庚辰。
蹉跎
作者：谢震
朝代：清

赵北燕南辙几过，驹光马迹老蹉跎。羁愁中酒绵三月，草色随春入九河。阶下簸钱工姹女，堂前挟瑟艳秦娥。风情已作萧郎减，目极寒空自浩歌。
酬汪仪曹
作者：谢震
朝代：清
体裁：古风

炎曦正尔忧蕴隆，祝融忽逊玄冥功。太行剑脊溢天外，银山倒压鼋鼍宫。阳侯夺国窜东海，螭象无主奔狂踪。新鬼旧鬼聚市哭，南村北村孤桑空。先声鼓气吼屏翳，烈焰助势烧丰隆。我时隐几愁阢陧，惟恐倚杵倾苍穹。锐斋先生有道者，长安索米嗟几穷。灶突不墨墨衫袖，庖煇无肉肉鱼虫。奔走蟫蠹伺虎豕，被服孔郑餐欧庸。况此天公恶作剧，屋漏灌顶泥搏胸。妻孥啼号交遍谪，心知理屈应以聋。自诩此秘世莫晓，远示好友邮之通。我较先生更长策，趋避早越蓬莱东。日长岂得免诟詈，马耳自不谋东风。先生官职稷嗣君，先生经术骭子弓。贤豪尚苦旦夕供，何况担簦负笈从经蒙。作诗藉答聊一哄，平原霞尾倒景猎猎摇深红。
酬汪仪曹
作者：谢震
朝代：清

炎曦正尔忧蕴隆，祝融忽逊玄冥功。太行剑脊溢天外，银山倒压鼋鼍宫。阳侯夺国窜东海，螭象无主奔狂踪。新鬼旧鬼聚市哭，南村北村孤桑空。先声鼓气吼屏翳，烈焰助势烧丰隆。我时隐几愁阢，惟恐倚杵倾苍穹。锐斋先生有道者，长安索米嗟几穷。灶突不墨墨衫袖，庖煇无肉肉鱼虫。奔走蟫蠹伺虎豕，被服孔郑餐欧庸。况此天公恶作剧，屋漏灌顶泥搏胸。妻孥啼号交遍谪，心知理屈应以聋。自诩此秘世莫晓，远示好友邮之通。我较先生更长策，趋避早越蓬莱东。日长岂得免诟詈，马耳自不谋东风。先生官职稷嗣君，先生经术骭子弓。贤豪尚苦旦夕供，何况担簦负笈从经蒙。作诗藉答聊一哄，平原霞尾倒景猎猎摇深红。
挽曾国荃联
作者：谢霖
朝代：清
体裁：联

旋乾转坤，伯仲同赞中兴业；积薪厝火，捍御谁为后起人。
挽曾纪泽联
作者：谢霖
朝代：清
体裁：联

精十三经，博廿四史，本才士、为名臣，去春下第谒荆州，挥洒临池，我蒙惠矣；衔九重命，历五大洲，扬天威、弥边患，自古知戎称富弼，转旋时局，公更过之。
割台书感
作者：谢颂臣
朝代：清

和约书成走达官，中原王气已凋残。牛皮地割毛难属，虎尾溪流血未乾。傍釜游鱼愁火热，惊弓归鸟怯巢寒。仓皇故国施新政，挟策何人上治安。
题邱菽园先生红楼梦绝句诗后
作者：谢颂臣
朝代：清

金钗十二幻情缘，又得邱迟妙句传。劫火难烧才子笔，海天重话石头禅。
画竹
作者：谢颖苏
朝代：清

榕坛风月本双清，十笏山斋构竹成。添写筼筜千万个，夜深同此听秋声。
芝城客感
作者：谢颖苏
朝代：清

故园三径久荒凉，岁岁天涯滞客装。又是一年秋去也，黄花山下过重阳。
题画竹菊
作者：谢颖苏
朝代：清

爵觚盘敦鼎彝钟，掩映清光竹一丛。种竹道人何处住，古田家在古防风。长忆扁舟过建滩，满汀烟雨扑人寒。今朝画此离披影，犹是篷窗带雾看。
题画竹菊·其一
作者：谢颖苏
朝代：清

爵觚盘敦鼎彝钟，掩映清光竹一丛。种竹道人何处住，古田家在古防风。
题画竹菊·其二
作者：谢颖苏
朝代：清

长忆扁舟过建滩，满汀烟雨扑人寒。今朝画此离披影，犹是篷窗带雾看。
题菊
作者：谢颖苏
朝代：清

半生落拓寄人篱，剩得秋心祇自知。莫道管城花事淡，笔头还有傲霜枝。
小轩山茶一株春过半矣尚未盛开口占一绝
作者：谢香塘
朝代：清

春光久已到山城，底事含葩态未呈。绝色由来难便嫁，催妆应是待诗成。
暮春偶成
作者：谢香塘
朝代：清

踏青有约未应违，懒慢心情昼掩扉。燕子不来花又落，恼他杜宇唤春归。
木兰
作者：谢香塘
朝代：清

换得戎装事远征，别亲原自不胜情。销魂最是黄河水，隔断爷娘唤女声。倾城直欲作干城，忠孝由来出至情。异代有人还继武，桃花马上请长缨。
木兰·其一
作者：谢香塘
朝代：清

换得戎装事远征，别亲原自不胜情。销魂最是黄河水，隔断爷娘唤女声。
木兰·其二
作者：谢香塘
朝代：清

倾城直欲作干城，忠孝由来出至情。异代有人还继武，桃花马上请长缨。
送八弟宝斋入都应试
作者：谢高育
朝代：清

正值分龙日，江干送汝行。无言堪禁泪，少语倍含情。事业穷而达，文章老更精。吾身久衰朽，风雨盼成名。有侄犹能教，无烦问课程。午餐描字仿，卯饮听书声。慈爱非疏节，陶镕可大成。解元桥畔望，北榜报锣鸣。
题沈节母寡鹄轩遗草
作者：谢高育
朝代：清

宜人费尽一生心，寡鹄诗成亘古今。题咏每多情与景，劝惩倍切孝和淫。自天有耀来纶綍，掷地无惭作石金。四十馀年经历处，乐哀都付短长吟。
贵阳箭厅漱流轩联
作者：谢鸿章陈禹门
朝代：清
体裁：联

我亦典偏师，横三尺剑，挽六钧弓，每怀太傅风流，极不相忘淝水战；此即是乐境，读几卷书，饮数杯酒，若遇渔人过访，与之同话武陵源。
挽张百熙联
作者：谢鼎庸
朝代：清
体裁：联

公洵一代伟人，文轨大同，擘画久邀明主鉴；我忝再传弟子，斗山失望，典型空切老成思。
挽张百熙联
作者：谢鼎庸
朝代：清
体裁：联

士怀明德，至欲铸金，看遗像清高，使国人皆有所矜式；公在弥留，犹厉兴学，冀英才蔚起，弼我后宏济于艰难。
对客
作者：谦福
朝代：清

烟霞无路接通津，谷口谁寻郑子真。对客不妨巾漉酒，避人常使扇遮尘。年来懒作市朝梦，分内甘为耕凿民。却笑庸夫耽世味，欣欣犹说吐车茵。
暮春咏怀
作者：谦福
朝代：清

药裹书签结夙缘，此身已似柳三眠。萧条生计如流寓，烂漫诗情减少年。犊鼻家风聊复尔，龙头科第亦徒然。落花满径愁无限，何啻青山听杜鹃。
文塔
作者：谭一豫
朝代：清

泾水东流去，文峰挽欲旋。凭兹锋颖上，直逼斗牛边。近挹瀛台秀，遥分雁塔烟。相期后来者，品望续前贤。
贺梁启超中举联
作者：谭仲銮
朝代：清
体裁：联

戴凭高材，就贡举才十有六岁；臣朔博士，诵诗书已廿余万言。
挽左宗棠联
作者：谭信矩
朝代：清
体裁：联

两间正气，一缕孤忠，信名世笃生，与河岳日星并著；万里冰霜，七年帷幄，痛哲人萎去，有泰山梁木之悲。
挽曾国荃联
作者：谭信矩
朝代：清
体裁：联

一门独有千秋，与兄弟四人，戡乱中原，叹节钺宣劳，王事驰驱公最久；半载都成大梦，偕彭杨两老，骑箕天上，更竹林饮泣，晨星寥落我何堪。
吊战场
作者：谭吉瑄
朝代：清

祁连山下草，寂寞少人烟。魂魄千年后，还思渡酒泉。
寄怀维扬诸子
作者：谭吉瑄
朝代：清

忆昔尝北征，挂席渡扬子。铁瓮城边王气收，三山明灭海云里。一夜西风入广陵，沸天歌地动芜城。千秋万载伤心地，明月高楼酒自倾。诸君意气动南国，甘泉山畔逢颜色。为歌长铗上君堂，感君倾盖开胸臆。高堂灭烛正留宾，燕歌赵舞欢无极。翠釜晶盘金叵罗，珠帘绮阁映微波。筵前未歇莲花舞，道傍忽听《骊驹》歌。骊驹不可驻，新知渐成故。杨柳落邗沟，佳人渺天路。江水东流北固高，冲风骇浪难飞渡。男儿三十未成名，今朝白眼向谁青。萋萋碧草江南陌，两度相思空月明。
神木军中杂诗·其一
作者：谭吉璁
朝代：清
体裁：七言绝句

师行六月赋萋萋，竞唱铙歌舞白题。羽骑乍过圁水北，军书早到定边西。
神木军中杂诗·其三
作者：谭吉璁
朝代：清
体裁：七言绝句

红白旗开似画屏，城南城北尽龙庭。兰台令史从容在，可许山头勒石铭。
神木军中杂诗·其二
作者：谭吉璁
朝代：清
体裁：七言绝句

柳弓苇箭尽投诚，解甲都将白纸呈。尽说降时多富贵，让他先去报头名。
鸳鸯湖棹歌
作者：谭吉璁
朝代：清

花时午日白荒荒，最爱莺啼半逻塘。一样桥头打双桨，郎舟云母妾沙棠。水市花船一样窗，龙渊学绣一条江。凭谁移个龙渊塔，学绣村边也作双。楝子花疏过雨声，扎山看火树头鸣。邻船两桨买桑叶，南抵余城北渚城。
鸳鸯湖棹歌·其一
作者：谭吉璁
朝代：清
体裁：七言绝句

苏小坟前水北流，苕花梧叶满园秋。月华不与高城隔，飞上星湖第一楼。
鸳鸯湖棹歌·其七
作者：谭吉璁
朝代：清
体裁：七言绝句

巷西古塔画阑红，阁老厅门一径通。犹记北楼骖筱地，蔷薇一丈晓庭中。
鸳鸯湖棹歌·其三
作者：谭吉璁
朝代：清

楝子花疏过雨声，扎山看火树头鸣。邻船两桨买桑叶，南抵余城北渚城。
鸳鸯湖棹歌·其九
作者：谭吉璁
朝代：清
体裁：七言绝句

参旗横照郡楼平，塔火初沉渔火生。郭外城中十三寺，一时落月尽钟声。
鸳鸯湖棹歌·其二
作者：谭吉璁
朝代：清
体裁：七言绝句

水市花船一样窗，龙渊学绣一条江。凭谁移个龙渊塔，学绣村边也作双。
鸳鸯湖棹歌·其二
作者：谭吉璁
朝代：清
体裁：七言绝句

胥江不远小山存，犹有遗祠翠木昏。挂席西风乘兴去，白莲秋水夕阳村。
鸳鸯湖棹歌·其五
作者：谭吉璁
朝代：清
体裁：七言绝句

江村复礼旧名乡，竹作笆篱石作塘。到处十家三酒店，春波系缆岸花香。
鸳鸯湖棹歌·其八
作者：谭吉璁
朝代：清
体裁：七言绝句

碧瓦珠光火一丸，绿杨丝挂綵幡乾。泥孩緃说鄜延好，不及曹王庙上看。
鸳鸯湖棹歌·其六
作者：谭吉璁
朝代：清
体裁：七言绝句

栋子花疏过雨声，扎山看火树头鸣。邻船两桨买桑叶，南抵馀城北渚城。
鸳鸯湖棹歌·其十
作者：谭吉璁
朝代：清
体裁：七言绝句

青𪅂白鹭浴湖堤，飞向罗潭庙口西。竹伞棕鞋尘不到，秋风且看稻花齐。
鸳鸯湖棹歌·其十一
作者：谭吉璁
朝代：清
体裁：七言绝句

槐叶青时和冷淘，槐叶浓时转桔槔。槐叶黄时香稻熟，登场禾稼比墙高。
鸳鸯湖棹歌·其十七
作者：谭吉璁
朝代：清
体裁：七言绝句

勤王子弟秀州多，路接临平百里河。旧是蕲王驻师地，罗裳锦伞夜深过。
鸳鸯湖棹歌·其十三
作者：谭吉璁
朝代：清
体裁：七言绝句

宅西狷石旧名亭，曾侍先人说五经。梦想故园犹在眼，棕榈一树假山青。
鸳鸯湖棹歌·其十二
作者：谭吉璁
朝代：清
体裁：七言绝句

三条玉带两条犀，争访金鸡梦白鸡。高冢累累羊虎尽，塘南塘北乱乌啼。
鸳鸯湖棹歌·其十五
作者：谭吉璁
朝代：清
体裁：七言绝句

木樨开后菊花开，黄雀霜螯载酒醅。九日登高东塔寺，风沙终胜赫连台。
鸳鸯湖棹歌·其十八
作者：谭吉璁
朝代：清
体裁：七言绝句

花时午日白荒荒，最爱莺啼半逻塘。一样桥头打双桨，郎舟云母妾沙棠。
鸳鸯湖棹歌·其十六
作者：谭吉璁
朝代：清
体裁：七言绝句

棹歌欸乃胜西湖，风景尊前调不孤。只少松陵朱处士，屏风八尺写新图。
鸳鸯湖棹歌·其十四
作者：谭吉璁
朝代：清
体裁：七言绝句

菜花泾上半渔矶，檐卜林中尽竹扉。寒水看同春水阔，高田比似下田肥。
鸳鸯湖棹歌·其四
作者：谭吉璁
朝代：清
体裁：七言绝句

春来河蚬不论钱，竹扇茶炉载满船。沽得梅花三白酒，轻衫醉卧紫荷田。
挽张之洞联
作者：谭启瑞
朝代：清
体裁：联

华彝勋望垂千古；兄弟裁成感廿年。
三鸳鸯篇
作者：谭嗣同
朝代：清
体裁：古风

辘轳鸣，秋风晚，寒日荒荒下秋苑。辘轳鸣，井水寒，三更络绎啼井栏。鸳鸯憔悴不成双，两雌一雄鸣铿锵。哀鸣声何长，飞飞入银塘。银塘浅，翠带结。塘水枯，带不绝。愁魂夜啸缺月低，惊起城头乌磔磔。城头乌，朝朝饮水鸳鸯湖。曾见莲底鸳鸯日来往，忘却罗敷犹有夫。夫怒啄雄，雄去何栖，翩然归来，闭此幽闺。幽闺匿迹那可久，花里秦宫君知否？不如万古一丘，长偕三百首。幽闺人去灯光寂，照见罗帏泪痕湿。同穴居然愿不虚，岁岁春风土花碧。并蒂不必莲，连理不必木，痴骨千年同一束。
似曾诗
作者：谭嗣同
朝代：清

同住莲花证四禅，空然一笑是横阗。惟红法雨偶生色，被黑罡风吹堕天。大患有身无相定，小言破道遣愁篇。年来嚼蜡成滋味，阑入楞严十种仙。
似曾诗
作者：谭嗣同
朝代：清

无端过去生中事，兜上朦胧业眼来。灯下髑髅谁一剑，尊前尸冢梦三槐。金裘喷血和天斗，云竹闻歌匝地哀。徐甲傥容心忏悔，愿身成骨骨成灰。
似曾诗
作者：谭嗣同
朝代：清

柳花夙有何冤业，萍末相遭乃尔奇。直到化泥方是聚，祗今堕水尚成离。焉能忍此而终古，亦与之为无町畦。我佛天亲魔眷属，一时撒手劫僧祗。
似曾诗
作者：谭嗣同
朝代：清

柳花夙有何冤业？萍末相遭乃尔奇。直到化泥方是聚，祗今堕水尚成离。焉能忍此而终古，亦与之为无町畦。我佛天亲魔眷属，一时撒手劫僧祗。
似曾诗
作者：谭嗣同
朝代：清

死生流转不相值，天地翻时忽一逢。且喜无情成解脱，欲追前事已冥蒙。桐花院落乌头白，芳草汀洲雁泪红。隔世金环弹指过，结空为色又俄空。
儿缆船
作者：谭嗣同
朝代：清

北风蓬蓬，大浪雷吼，小儿曳缆逆风走。惶惶船中人，生死在儿手。缆倒曳儿儿屡仆，持缆愈力缆縻肉，儿肉附缆去，儿掌惟见骨。掌见骨，儿莫哭，儿掌有白骨，江心无白骨。
兰州庄严寺
作者：谭嗣同
朝代：清

访僧入孤寺，一径苍苔深。寒磬秋花落，承尘破纸吟。潭光澄夕照，松翠下庭荫。不尽古时意，萧萧雅满林。
兰州庄严寺
作者：谭嗣同
朝代：清

访僧入孤寺，一径苍苔深。寒磬秋花落，承尘破纸吟。潭光澄夕照，松翠下庭阴。不尽古时意，萧萧雅满林。
冬夜
作者：谭嗣同
朝代：清
体裁：五言律诗

班马肃清霜，严城暮色凉。镫青一电瞬，剑碧两龙长。调角急如语，寒星动有芒。遥怜诸将士，雪夜戍氐羌。
别兰州
作者：谭嗣同
朝代：清
体裁：五言律诗

前度别皋兰，驱车今又还。两行出塞柳，一带赴城山。壮士事戎马，封侯入汉关。十年独何似，转徙愧兵间。
别意
作者：谭嗣同
朝代：清

志士叹水逝，行子悲风寒。风寒犹得暖，水逝不复还。况我别同志，遥遥千里间。揽袪泣将别，芳草青且歇。修途浩渺漫，形分肠断绝。何以压轻装，鲛绡缝云裳。何以壮行色，宝剑丁香结。何以表劳思，东海珊瑚枝。何以慰辽远，勤修惜日短。坠欢无续时，嘉会强相期。为君歌，为君舞。君第行，毋自苦。
别意
作者：谭嗣同
朝代：清

志士叹水逝，行子悲风寒。风寒犹得暖，水逝不复还！况我别同志，遥遥千里间。缆祛泣将别，芳草青且歇。修途浩渺漫，形分肠断绝。何以压轻装，鲛绡缝云裳。何以壮行色，宝剑丁香结。何以表劳思，东海珊瑚枝。何以慰辽远，勤修惜日短。坠欢无续时，嘉会强相期。为君歌，为君舞，君弟行，毋自苦。
到家
作者：谭嗣同
朝代：清

孤岭破烟石径微，湾头细雨鸬鹚飞。有人日暮倚门望，应念归人归未归。别来三见流火星，秋风猿鹤哀前汀。谁知骨肉半人鬼，惟有乱山终古青。
到家·其一
作者：谭嗣同
朝代：清

孤岭破烟石径微，湾头细雨鸬鹚飞。有人日暮倚门望，应念归人归未归。
到家·其二
作者：谭嗣同
朝代：清

别来三见流火星，秋风猿鹤哀前汀。谁知骨肉半人鬼，惟有乱山终古青。
和景秋坪侍郎甘肃总督署拂云楼诗二篇·其一
作者：谭嗣同
朝代：清
体裁：七言律诗

作赋豪情脱帻投，不关王粲感登楼。烟消大漠群山出，河入长天落日浮。白塔无俦飞鸟迥，苍梧有泪断碑愁。惊心梁苑风流尽，欲把兴亡数到头。
和景秋坪侍郎甘肃总督署拂云楼诗二篇·其二
作者：谭嗣同
朝代：清
体裁：七言律诗

金城置郡几星霜，汉代穷兵拓战场。岂料一时雄武略，遂令千载重边防。西人转饷疲东国，南仲何年罢朔方。未必儒生解忧乐，登临偏易起旁皇。
四照厅联
作者：谭嗣同
朝代：清
体裁：联

人影镜中，被一片花光围住；霜华秋后，看四山岚翠飞来。
壁联
作者：谭嗣同
朝代：清
体裁：联

云声雁天夕；雨梦蚁堂秋。
夕佳楼联
作者：谭嗣同
朝代：清
体裁：联

夕阳山色横危槛；夜雨河声上小楼。
夜成
作者：谭嗣同
朝代：清
体裁：七言律诗

苦月霜林微有阴，灯寒欲雪夜钟深。此时危坐管宁榻，抱膝乃为梁父吟。斗酒纵横天下事，名山风雨百年心。摊书兀兀了无睡，起听五更孤角沉。
夜泊
作者：谭嗣同
朝代：清
体裁：五言律诗

系缆北风劲，五更荒岸舟。戍楼孤角语，残腊异乡愁。月晕山如睡，霜寒江不流。窅然万物静，而我独何求。
天香亭联
作者：谭嗣同
朝代：清
体裁：联

鸠妇雨添三月翠；鼠姑风裹一亭香。
寓斋联
作者：谭嗣同
朝代：清
体裁：联

家无儋石；气雄万夫。
崆峒
作者：谭嗣同
朝代：清

斗星高被众峰吞，莽荡山河剑气昏。隔断尘寰云似海，划开天路岭为门。松拿霄汉来龙斗，石负苔衣挟兽奔。四望桃花红满谷，不应仍问武陵源。
戊戌入都别友人
作者：谭嗣同
朝代：清
体裁：五言律诗

家国两愁绝，人天一粲然。只余心独在，看汝更千年。世界几痕梦，微尘万座莲。后来凭吊意，分付此山川。
挽刘锦棠联
作者：谭嗣同
朝代：清
体裁：联

西域传是兰台一家之书，悬度纪师程，铭石还应迈前古；东汉人行举主三年之丧，深知惭荐剡，渍绵何止为情亲。
晨登衡岳祝融峰
作者：谭嗣同
朝代：清
体裁：五言律诗

身高殊不绝，四顾乃无峰。但有浮云度，时时一荡胸。地沉星尽没，天跃日初熔。半勺洞庭水，秋寒欲起龙。
有感
作者：谭嗣同
朝代：清
体裁：七言绝句

世间无物抵春愁，合向苍冥一哭休。四万万人齐下泪，天涯何处是神州。
望海潮·自题小影
作者：谭嗣同
朝代：清
体裁：词

曾经沧海，又来沙漠，四千里外关河。骨相空谈，肠轮自转，回头十八年过。春梦醒来么，对春帆细雨，独自吟哦。惟有瓶花数枝，相伴不须多。
寒江才脱渔蓑，剩风尘面貌，自看如何。鉴不因人，形还问影，岂缘酒后颜酡。拔剑欲高歌，有几根侠骨，禁得揉搓？忽说此人是我，睁眼细瞧科。
望海潮·自题小影
作者：谭嗣同
朝代：清

曾经沧海，又来沙漠，四千里外关河。骨相空谈，肠轮自转，回头十八年过。春梦醒来么？对春帆细雨，独自吟哦。惟有瓶花，数枝相伴不须多。寒江才脱渔蓑。剩风尘面貌，自看如何？鉴不因人，形还问影，岂缘醉后颜酡？拔剑欲高歌。有几根侠骨，禁得揉搓？忽说此人是我，睁眼细瞧科。
望海潮·自题小照
作者：谭嗣同
朝代：清
体裁：词

曾经沧海，又来沙漠，四千里外关河。骨相空谈，肠轮自转，回头十八年过。春梦醒来波，对春帆细雨，独自吟哦。惟有瓶花数枝，相伴不须多。寒江才脱渔蓑，剩风尘面貌，自看如何。鉴不因人，形还问影，岂缘酒后颜酡。拔剑欲高歌，有几根侠骨，禁得揉搓？忽说此人是我，睁眼细瞧科。
桂花五律
作者：谭嗣同
朝代：清

湘上野烟轻，芙蓉落晚晴。桂花秋一苑，凉露夜三更。香满随云散，人归趁月明。谁知小山意，惆怅遍江城！
武昌夜泊
作者：谭嗣同
朝代：清
体裁：五言律诗

秋老夜苍苍，鸡鸣天雨霜。星河千里白，鼓角一城凉。镫炫新番舶，磷啼旧战场。青山终不改，人事费兴亡。
汉上纪事
作者：谭嗣同
朝代：清

沧海横流日，长城人款年。雁臣皆北向，马市亦南迁。冒顿雄心在，馀皇夜语传。耀兵骄未已，江上试投鞭。微闻夏元昊，少小即凶残。法令轻戎索，威仪辱汉官。行看飞羖䍽，岂是召呼韩。帛树休相拟，熙朝礼数宽。辽儿曾奉使，主父竟窥邻。厚德终归宋，无人莫谓秦。桥门虚入侍，汉室重和亲。转悼南征者，凄凉问水滨。蹈海闻高义，斯人亦壮哉。岂知宾日地，犹有报韩椎。蕞尔蜻蜓国，居然獬豸才。一声燕市筑，千古尚馀哀。
汉上纪事·其一
作者：谭嗣同
朝代：清

沧海横流日，长城人款年。雁臣皆北向，马市亦南迁。冒顿雄心在，馀皇夜语传。耀兵骄未已，江上试投鞭。
汉上纪事·其三
作者：谭嗣同
朝代：清

辽儿曾奉使，主父竟窥邻。厚德终归宋，无人莫谓秦。桥门虚入侍，汉室重和亲。转悼南征者，凄凉问水滨。
汉上纪事·其二
作者：谭嗣同
朝代：清

微闻夏元昊，少小即凶残。法令轻戎索，威仪辱汉官。行看飞羖䍽，岂是召呼韩。帛树休相拟，熙朝礼数宽。
汉上纪事·其四
作者：谭嗣同
朝代：清

蹈海闻高义，斯人亦壮哉。岂知宾日地，犹有报韩椎。蕞尔蜻蜓国，居然獬豸才。一声燕市筑，千古尚馀哀。
江行
作者：谭嗣同
朝代：清
体裁：五言律诗

野犬吠丛薄，深林知有村。岸荒群动寂，月缺暝烟昏。渔火随星出，云帆夹浪奔。橹声惊断梦，摇曳起江根。
河梁吟
作者：谭嗣同
朝代：清
体裁：古风

沙漠多雄风，四顾浩茫茫。落日下平地，萧萧人影长。抚剑起巡酒，悲歌慨以慷。束发远行游，转战在四方。天地苟不毁，离合会有常。车尘灭远道，道远安可忘。
潇湘晚景图
作者：谭嗣同
朝代：清

袅袅箫声袅袅风，潇湘水绿楚天空。向人指点山深处，家在兰烟竹雨中。我所思兮隔野烟，画中情绪最凄然。悬知一叶扁舟上，凉月满湖秋梦圆。
潇湘晚景图二首·其一
作者：谭嗣同
朝代：清
体裁：七言绝句

袅袅箫声袅袅风，潇湘水绿楚天空。向人指点山深处，家在兰烟竹雨中。
潇湘晚景图二首·其二
作者：谭嗣同
朝代：清
体裁：七言绝句

我所思兮隔野烟，画中情绪最凄然。悬知一叶扁舟上，凉月满湖秋梦圆。
潼关
作者：谭嗣同
朝代：清
体裁：诗

终古高云簇此城，秋风吹散马蹄声。河流大野犹嫌束，山入潼关不解平。
潼关
作者：谭嗣同
朝代：清

终古高云簇此城，秋风吹散马蹄声。河流大野犹嫌束，山入潼关解不平。
牡丹佛手画幛七绝
作者：谭嗣同
朝代：清
体裁：七言绝句

妙手空空感岁华，天风吹落赤城霞。不应既识西来意，一笑惟拈富贵花。
狱中题壁
作者：谭嗣同
朝代：清
体裁：诗

望门投止思张俭，忍死须臾待杜根。我自横刀向天笑，去留肝胆两昆仑。
狱中题壁
作者：谭嗣同
朝代：清

望门投止思张俭，忍死须臾待杜根。
我自横刀向天笑，去留肝胆两昆仑。
望门投趾怜张俭，直谏陈书愧杜根。
手掷欧刀仰天笑，留将公罪后人论。
狱中题壁
作者：谭嗣同
朝代：清

望门投止思张俭，忍死须臾待杜根。我自横刀向天笑，去留肝胆两昆仑。（版本一）望门投趾怜张俭，直谏陈书愧杜根。手掷欧刀仰天笑，留将公罪后人论。（版本二）
病起
作者：谭嗣同
朝代：清
体裁：五言律诗

萧斋卧病久，起听咽寒蝉。伫立空阶上，遥看暮树边。万山迎落日，一鸟堕孤烟。秋雨园林好，携筇感逝川。
登山观雨
作者：谭嗣同
朝代：清
体裁：七言律诗

老树秋阴村路黯，残霞岭表夕阳红。人盘绝磴出云背，鸟堕寒烟没雨中。入塞万山青露顶，穿林一磬响摩空。不应更恋浮生乐，好御泠然列子风。
秋夜
作者：谭嗣同
朝代：清
体裁：五言律诗

何来风万壑，城北涌惊涛。众籁当秋爽，孤吟入夜豪。寒中鸡口噤，雨背雁声高。无梦欲忘晓，诗肠转桔槔。
秋日郊外
作者：谭嗣同
朝代：清
体裁：五言律诗

寒山草犹绿，长薄树全昏。鸿雁迟乡信，牛羊识远村。边风挟沙起，河水拆冰喧。野老去何许，日斜归里门。
秦岭
作者：谭嗣同
朝代：清

秦山奔放竞东走，大气莽莽青嵯峨。至此一束截然止，狂澜欲倒回其波。百二奇险一岭扼，如马注坂勒于坡。蓝水在右丹水左，中分星野凌天河。唐昌黎伯伯曰愈，雪中偃蹇曾经过。于今破庙兀千载，岁时尊俎祠岩阿。关中之游已四度，往来登此常悲歌。仰公遗像慕厥德，谓钝可厉顽可磨。由汉迄唐道谁寄，董生与公馀无他。公之文章若云汉，昭回天地光羲娥。文生于道道乃本，后有作者皆枝柯。惟文惟道日趋下，赖公崛起蠲沈疴。我昔刻厉蹑前躅，百追不及理则何。才疏力薄固应尔，就令有得必坎坷。观公所造岂不善，犹然举世相讥诃。是知白璧不可为，使我奇气难英多。便欲从军弃文事，请缨转战肠堪拖。誓向沙场为鬼雄，庶展怀抱无蹉跎。生平渴慕矍铄翁，马革一语心渐摩。非曰发肤有弗爱，涓埃求补邦之讹。班超素恶文墨吏，良以无益徒烦苛。谨再拜公与公别，束卷不复事吟哦。短衣长剑入秦去，乱峰汹涌森如戈。
老马
作者：谭嗣同
朝代：清
体裁：五言律诗

败枥铜声瘦，危崖铁色高。防秋千里志，顾影十年劳。厮养封俱贵，牛羊气自豪。咸阳原上骨，谁是九方皋？
自平凉柳湖至泾州道中
作者：谭嗣同
朝代：清

春风送客出湖亭，官道迢遥接杳冥。百里平原经雨绿，两行高柳束天青。蛙声鸟语随鞭影，水态山容足性灵。为访瑶池歌舞地，飘零黄竹不堪听。
菊花石秋影砚铭
作者：谭嗣同
朝代：清
体裁：四言诗

我思故园，西风振壑。花气微醒，秋心零落。郭索郭索，墨声如昨。
西域引
作者：谭嗣同
朝代：清
体裁：古风

将军夜战战北庭，横绝大漠回奔星，雪花如掌吹血腥。边风冽冽沉悲角，冻鼓咽断貔貅跃，堕指裂肤金甲薄。云阴月黑单于逃，惊沙锵击苍龙刀，野眠未一辞征袍。欲晓不晓鬼车叫，风中僵立挥大纛，又促衔枚赴征调。
览武汉形势
作者：谭嗣同
朝代：清

黄沙卷日堕荒荒，一鸟随云度莽苍。山入空城盘地起，江横旷野竟天长。东南形胜雄吴楚，今古人才感栋梁。远略未因愁病减，角声吹彻满林霜。
角声
作者：谭嗣同
朝代：清
体裁：五言律诗

江汉夜滔滔，严城片月高。声随风咽鼓，泪杂酒沾袍。思妇劳人怨，长歌短剑豪。壮怀消不尽，马首向临洮。
赠入塞人
作者：谭嗣同
朝代：清
体裁：七言律诗

一骑龙沙道路开，王庭风雨会群才。笔携上国文光去，剑带单于颈血来。柳外家山陶令宅，梦中秋色李陵台。归舟未忘铙歌兴，更谱防边画角哀。
赠吴筱山联
作者：谭嗣同
朝代：清
体裁：联

此日盛游，同气仰为贤知列；异时文集，相期长在天地间。
赠唐才常联
作者：谭嗣同
朝代：清
体裁：联

思纬淹通，比羊叔子；定礼决疑，问陶覆之。
赠贝元征联
作者：谭嗣同
朝代：清
体裁：联

解字九千三百；坐席五十余重。
赠黄凤岐联
作者：谭嗣同
朝代：清
体裁：联

曾受双戟单刀，长于葛洪者剑；所谓粗块大脔，奄有陈亮之文。
赠黎溎荪联
作者：谭嗣同
朝代：清
体裁：联

一鹗忽翔万云怒；群虬相奋孤剑啼。
过战鸟山
作者：谭嗣同
朝代：清
体裁：七言绝句

冰玉相生愧独顽，可儿豪胆镇心关。悲秋剩有桓宣武，雪涕重经战鸟山。
远遗堂联
作者：谭嗣同
朝代：清
体裁：联

人在有情天，得此群山，暂舍事事；生岂无怀世，每当九日，亦自欣欣。
送别仲兄泗生赴秦陇省父（其三）
作者：谭嗣同
朝代：清
体裁：诗

潇潇连夜雨声多， 一曲骊驹唤奈何？
我愿将身化明月， 照君车马度关河。
道吾山
作者：谭嗣同
朝代：清
体裁：五言律诗

夕阳悬高树，薄暮入青峰。古寺云依鹤，空潭月照龙。尘消百尺瀑，心断一声钟。禅意渺何著，啾啾阶下蛩。
邠州
作者：谭嗣同
朝代：清
体裁：七言绝句

棠梨树下鸟呼风，桃李蹊边白复红。一百里间春似海，孤城掩映万花中。
陇山
作者：谭嗣同
朝代：清

古来形家者流谈山水，云皆源于西北委于东。三条飞舞趋大海，山筋水脉交相通。我谓水之流兮，始分而终合，夫岂山之峙兮，愈歧而愈弱。吁嗟乎，水则东入不极之沧溟，山则西出无边之沙漠。错亘乾坤萃两隅，气象纵横浩寥霩。昔我持此言，密默不敢论。足迹遍陇石，了了识本原。陇石之山崛然起，号召峰峦俱至此。东南培塿小于拳，杂沓西行万馀里。渐行渐巨化为一，恍若朝宗汇群水。其上宽广不可计，肉张骨大状殊异。欲断不断势相蹙，谁信人间犹有地。譬如亡秦以上之文章，鼓荡寥天仗真气。不复矜言小波磔，横空一往茫无际。策我马，曳我裳，天风终古吹琅琅。何当直上昆仑巅，旷观天下名山万叠来苍茫。山苍茫，有终止。吁嗟乎，山之终兮水之始。
陕西道中二篇·其一
作者：谭嗣同
朝代：清
体裁：七言绝句

曾闻剥枣旧风流，八月寒蝉四野秋。翻恨此行行太早，枣花香里过豳州。
陕西道中二篇·其二
作者：谭嗣同
朝代：清
体裁：七言绝句

虎视龙兴竟若何，千秋劫急感山河。终南巨刃摩天起，怪底关中战伐多。
除夕感怀
作者：谭嗣同
朝代：清

内顾何曾足肝胆，论交晚乃得髯翁。不观器识才终隐，即较文词势已雄。逃酒人随霜阵北，谈兵心逐海潮东。飞光自抚将三十，山简生来忧患中。
除夕感怀
作者：谭嗣同
朝代：清
体裁：七言律诗

年华世事两迷离，敢道中原鹿死谁。自向冰天炼奇骨，暂教佳句属通眉。无端歌哭因长夜，婪尾阴阳胜此时。有约闻鸡同起舞，灯前转恨漏声迟。
除夕感怀
作者：谭嗣同
朝代：清

我辈虫吟真碌碌，高歌《商颂》彼何人。十年醉梦天难醒，一寸芳心镜不尘。挥洒琴尊辞旧岁，安排险阻著孤身。乾坤剑气双龙啸，唤起幽潜共好春。
除夕感怀
作者：谭嗣同
朝代：清

断送古今惟岁月，昏昏腊酒又迎年。谁知羲仲寅宾日，已是共工缺陷天。桐待凤鸣心不死，泽因龙起腹难坚。寒灰自分终消歇，赖有诗兵斗火田。
集句联
作者：谭嗣同
朝代：清
体裁：联

视尔梦梦，天胡此醉；于时处处，人亦有言。
雪夜
作者：谭嗣同
朝代：清
体裁：五言律诗

雪夜独行役，北风吹短莎。冻云侵路断，疲马怯山多。大地白成晓，长溪寒不波。澄清杳难问，关塞屡经过。
题仲兄墓石联
作者：谭嗣同
朝代：清
体裁：联

血恨千年，秋后愁闻唱诗鬼；空山片石，苍然如待表阡人。
题宋徽宗画鹰
作者：谭嗣同
朝代：清
体裁：七言绝句

落日平原拍手呼，画中神俊世非无。当年狐兔纵横甚，只少台臣似郅都。
题残雷琴铭
作者：谭嗣同
朝代：清
体裁：古风

破天一声挥大斧，干断柯折皮骨腐，纵作良材遇已苦。遇已苦，呜咽哀鸣莽终古！
马上作
作者：谭嗣同
朝代：清
体裁：五言律诗

少有驰驱志，愁看髀肉生。一鞭冲暮霭，积雪乱微晴。冻雀迎风堕，馋狼尾客行。休论羁泊苦，马亦困长征。
秋暮
作者：谭国恩
朝代：清

不觉黄花老，秋来少倚阑。愁多辜宿酿，病久怯新寒。持论皆卢扁，救时谁范韩。殷忧到野老，莫作杞人看。
巡社纪事
作者：谭垣
朝代：清

凌晨赴茄藤，绕社乔木古。宿鸟鸣高枝，疏花缀深圃。番众拥我前，衣被半蓝缕。升堂细咨询，一一诉贫苦。众番叩头说，番愚为人侮。我谓番本愚，圣朝所安抚。谁欤或侮之，我能为尔剖。慎勿学奸刁，贫苦乃自取。老番共点头，少番首亦俯。开道至再三，不觉日亭午。
巡社纪事
作者：谭垣
朝代：清

出门仍沿溪，自上而及下。溪流远回汀，番厝藏中野。此处丁盈千，林总甲诸社。罗拜纷难数，注名不停写。圣朝湛濊恩，雕题绥福嘏。试观生息多，谁非被化者。番老不言寿，番女亦云姹。由来沾雨露，亦自谋弓冶。我为番目言，社丁不患寡。衣食所必需，犁锄正堪把。行见尔番庶，击鼓吹豳雅。
巡社纪事
作者：谭垣
朝代：清

夙驾淡溪东，遥指搭楼路。曲涧架小桥，红英冒绿树。社厝隐云林，笆篱深深护。堂中列图鼎，典则犹可数。帝德浃雕题，覆育时煦妪。番黎沾化久，爱戴深且固。童子四五人，能诵诗书句。咨询实可欣，奖劝不妨屡。众番亦欣然，笑请轩车驻。
巡社纪事
作者：谭垣
朝代：清

山行复出山，远见溪云起。阿猴当中权，阛阓列村市。城门固鱼钥，修篁如列雉。编茅备堂奥，削土崇阶戺。天使持节来，骢马历至止。番目为我陈，此社非他比。素称物力饶，众社归经纪。年来生齿繁，不复追前趾。我为番目言，物盛难可恃。应须敦俭约，慎勿踵奢侈。
巡社纪事
作者：谭垣
朝代：清

振策向平埔，已过茄藤港。瞥见小琉球，瀛海遥相望。番社辟南隅，放䌇乃保障。编竹起连廒，仓庚数千量。边海土虽瘠，近山地仍旷。佥称归化后，我皇恩浩荡。番赋既全蠲，番丁不加饷。更以所蠲租，一半给番养。老者亦已耋，少者日以壮。共依覆帱中，尊亲永无忘。我职司拊循，咨诹颇谐畅。暇日仍来此，勿使耕耘妨。
巡社纪事
作者：谭垣
朝代：清

晚过力力溪，溪水清可掬。皎月悬林端，修竹如新沐。下马入番社，番众一何肃。灯前试细认，尔雅殊被服。咨访听语音，通晓更娴熟。圣治开文明，光被及番族。应知久渐摩，秀发此先卜。拱手进番童，经书果能读。忠信自有基，礼义须涵育。劝勉且丁宁，披月前村宿。
巡社纪事
作者：谭垣
朝代：清

淡水向南趋，乘涨多纡折。古社依上流，番社参差列。日暮乃停骖，乍望心如结。篱缺见溪光，沙岸水方齧。谋将社寮移，众番情辞切。我与番众谋，非可一言决。相度宜周详，经费宜樽节。暂施堤防功，且待秋潦竭。秉烛坐中庭，劝谕均晓彻。老番共扶携，幼番各持挈。惇庞诚可嘉，整肃尤可悦。忧劳长善心，此理信前哲。
巡社纪事
作者：谭垣
朝代：清

稻陇转平埔，驱车入武洛。旌竿绕寒云，戍楼晓明柝。土目跪前迎，庶番互联络。社丁虽稀少，勇壮俱超跃。昔在大泽机，旧址连岩崿。日与生番伍，趋走类猿玃。自从归化来，薰蒸销狞恶。移社向中田，妇子安耕穫。我来宣皇仁，毋使逢不若。山鬼应从风，祥和遍村落。
挽彭玉麟联
作者：谭士梧
朝代：清
体裁：联

缔交垂五十年，最难忘风雨情深、云泥分隔；著绩遍数万里，更折服皖鄂功峻、粤海勋长。
挽张之洞联
作者：谭学衡
朝代：清
体裁：联

居大任存恐惧心，慎如诸葛，迂如司马；办官事有诗书气，度若永叔，才若东坡。
挽彭玉麟联
作者：谭宗汉
朝代：清
体裁：联

手定东南奠长江，正泽国波平，揭开明月千里镜；身骑箕尾归上界，使英雄泪洒，为泣秋风五丈原。
为问
作者：谭宗浚
朝代：清

兵戈犹未定，复此寄江干。落叶下前岭，孤村生暮寒。贫疑诗卷崇，病爱酒杯宽。为问秋来燕，雕梁几处完。
为问
作者：谭宗浚
朝代：清
体裁：五言律诗

兵戈犹未定，复此寄江干。落叶下前岭，孤村生暮寒。贫疑诗卷祟，病爱酒杯宽。为问秋来燕，雕梁几处完。
书事
作者：谭宗浚
朝代：清

新传严诏馺娑宫，玉虎晨威一震同。卧护西陲稀健将，角巾东第到群公。本来袁窦原殊气，却比萧周已尽空。独使至尊忧社稷，未央前席策平戎。衮衮鹓鸾又一时，上林阿阁最高枝。朝恩别自求新剑，世事休教覆旧棋。宛马蒲萄前代略，河鲂杨柳中兴诗。宣光盛烈非难嗣，燮鼎调羹望禹夔。
书事·其一
作者：谭宗浚
朝代：清

新传严诏馺娑宫，玉虎晨威一震同。卧护西陲稀健将，角巾东第到群公。本来袁窦原殊气，却比萧周已尽空。独使至尊忧社稷，未央前席策平戎。
书事·其二
作者：谭宗浚
朝代：清

衮衮鹓鸾又一时，上林阿阁最高枝。朝恩别自求新剑，世事休教覆旧棋。宛马蒲萄前代略，河鲂杨柳中兴诗。宣光盛烈非难嗣，燮鼎调羹望禹夔。
吕纪画鹰歌
作者：谭宗浚
朝代：清

华堂月净螀啼露，主人爱客陈缣素。怪兹咫尺轩楹閒，何得突兀槎丫之古树。细观劲翮翩然翻，想见炉锤笔端铸。我闻画鹰者，最数姜楚公。边昭及林良，厥技颇亦同。纪也下笔相追从，方其冥想动真宰，意欲惨淡无天功。当年侍从南薰殿，豹房日暮争嬉宴。泰彬前导朱寿来，追逐围场若驰电。偶然点笔成此图，往往深情存谲谏。不图宫阙图草莱，寓意微茫果谁见。嗟余枨触百感生，与此旧恨偏殊情。鹰兮禀气最猛鸷，啄睛掐脑群雏惊。胡为敛伏不一试，草间狐兔犹纵横。北风昨夜萧关起，愿尔决云驰万里。一击乱群穴，再击妖领死。扫除六合会有时，莫向凡禽惊爪觜。吁嗟乎！材官突骑今岂无，驽痾局缩非壮夫。鹰兮鹰兮人不如，傥登刘表高台上，我亦乘风试一呼。
吕纪画鹰歌
作者：谭宗浚
朝代：清
体裁：古风

华堂月净螀啼露，主人爱客陈缣素。怪兹咫尺轩楹閒，何得突兀槎桠之古树。细观劲翮翩然翻，想见炉锤笔端铸。我闻画鹰者，最数姜楚公。边昭及林良，厥技颇亦同。纪也下笔相追从，方其冥想动真宰，意欲惨淡无天功。当年侍从南薰殿，豹房日暮争嬉宴。泰彬前导朱寿来，追逐围场若驰电。偶然点笔成此图，往往深情存谲谏。不图宫阙图草莱，寓意微茫果谁见。嗟余枨触百感生，与此旧恨偏殊情。鹰兮禀气最猛鸷，啄睛掐脑群雏惊。胡为敛伏不一试，草间狐兔犹纵横。北风昨夜萧关起，愿尔决云驰万里。一击乱群穴，再击妖领死。扫除六合会有时，莫向凡禽惊爪觜。吁嗟乎！材官突骑今岂无，驽痾局缩非壮夫。鹰兮鹰兮人不如，傥登刘表高台上，我亦乘风试一呼。
小蓬莱峰下有瀑泉三叠旁列横石可坐十人
作者：谭宗浚
朝代：清

是谁觞群真，涧底置瑶席。洼尊久不存，罗列剩奇石。遥对清泠泉，各各据高壁。出窦纷窒通，注溪错回直。意同长风争，急起赴石隙。群山如踔跳，声过有余力。道人了不闻，合掌对凝碧。泄怒任叫嚣，守柔自冲默。渐进岂不佳，胡为苦相激。感物遂写怀，浩歌日将夕。
峡山寺
作者：谭宗浚
朝代：清

峡中无白日，当昼亦常昏。雨急瀑争地，峰阴云出门。忘机飞鸟暇，阅世老榕尊。莫问修罗劫，残僧几辈存。
循狮子岭度十八盘
作者：谭宗浚
朝代：清

奇峰欲干天，失势忽斜落。弯环疑互缠，奋击起相搏。万叠凭巑岏，一条开荦确。望中见纡郁，意外出巉恶。怪棱低钩衣，仄势怒齿索。兹为入山路，有似门启钥。微生寄舆夫，喘息不敢作。登顿愁趼疲，窥觑虑魂弱。不信人世间，坦途尚清廓。遥见青林端，秃当响檐铎。知有梵宇崇，盘空横岝崿。
春雨
作者：谭宗浚
朝代：清

侧侧微风澹澹烟，彻宵疏雨总堪怜。一春况味如中酒，三月轻寒未卸绵。里巷时光祈麦处，山棚生计焙茶天。绿阴如幄花如雾，争遣诗人不惘然。落红门巷记阑珊，日日阴晴称意难。润气微知炊灶湿，繁声翻当钓篷看。江乡春草思游子，镫影檐花称冷官。愁绝天涯多旧雨，可能车马似长安。悄倚阑干觅句来，片云头上已先催。愔愔芳径无行迹，草草年光负酒杯。词忆杏花虞学士，句传梅子贺方回。南朝四百烟中寺，多少楼台暝不开。喜看新绿满亭皋，一片青山望眼劳。但有关心谈稼穑，尽多生意到蓬蒿。潮头涨满鱼儿出，陌上尘销马首高。无限绿芜门外长，莫将颜色例青袍。
春雨·其一
作者：谭宗浚
朝代：清

侧侧微风澹澹烟，彻宵疏雨总堪怜。一春况味如中酒，三月轻寒未卸绵。里巷时光祈麦处，山棚生计焙茶天。绿阴如幄花如雾，争遣诗人不惘然。
春雨·其三
作者：谭宗浚
朝代：清

悄倚阑干觅句来，片云头上已先催。愔愔芳径无行迹，草草年光负酒杯。词忆杏花虞学士，句传梅子贺方回。南朝四百烟中寺，多少楼台暝不开。
春雨·其二
作者：谭宗浚
朝代：清

落红门巷记阑珊，日日阴晴称意难。润气微知炊灶湿，繁声翻当钓篷看。江乡春草思游子，镫影檐花称冷官。愁绝天涯多旧雨，可能车马似长安。
春雨·其四
作者：谭宗浚
朝代：清

喜看新绿满亭皋，一片青山望眼劳。但有关心谈稼穑，尽多生意到蓬蒿。潮头涨满鱼儿出，陌上尘销马首高。无限绿芜门外长，莫将颜色例青袍。
泊舟南昌大雪作歌
作者：谭宗浚
朝代：清

吾家岭海居南陲，赤日长照恒炎曦。隆冬飞雪洒不到，但有千树梅参差。朅来豫章偶携酒，云气昼黯纷迷离。波涛叫呼朔阴集，山石凛冽寒飙吹。天公忽蹴痴龙起，倒泻琼瑶八千里。横空欲度西山来，疾雨斜吹入江水。若有人兮在云中，跨缟鹤兮骖素鸿。瑶池阆风赴高会，堕羽飘坠来虚空。盘旋回折不相下，变灭的皪难为容。不然河伯张宴浓，洞庭乐奏酣笙钟。缠头十万剪鲛縠，片片映出蛟鼍宫。前者迸入烟濛濛，后者卷作涛汹汹。噫号声势塞大块，一洗万古尘沙胸。隔岸遥看雾痕湿，枉渚回汀纷出入。天前阔远千树涌，沙际冥茫万鸥立。我生憔悴百不宜，穷愁惯被江神欺。倦游千里厌久泊，忽看世界堆琉璃。江山奇景恣游眺，造物贶我原非私。偶然留滞亦殊得，岂必捷足争先驰。君不见章江门外帆如织，千枝万枝作竿直。几人住乡得安适，大半风尘走南北。烹羔暖酒渠有命，此乐岂须吾辈得。眼前欢会且高歌，何用牢愁叹湮塞。夜来沈沈月无色，万种愁心乱难极。会当唤取潜潭蛟，起弄霜天吼铜笛。
泮塘晚步
作者：谭宗浚
朝代：清

西郊独归雾冥冥，茨茹未长茭笋生。幽禽避客就烟没，黄叶打门知雨鸣。前溪后溪有竹树，东崦西崦开柴荆。吾乡胜游自不乏，安用阳羡筹躬耕。
游甘露寺
作者：谭宗浚
朝代：清

一峰藏竹底，竹外得天光。浅濑通鱼穴，空崖聚蜜房。巾瓶添净契，蔬笋亦真香。携得山云返，城中作晚凉。